"Čaršijski čovjek": Zbog ratnih zločina uhapšen bivši nastavnik fizičkog - Klix.ba\n"Čaršijski čovjek": Zbog ratnih zločina uhapšen bivši nastavnik fizičkog\nOsumnjičeni za ratne zločine Milan Bogdanović u Srebrenici je radio kao nastavnik fizičkog odgoja, a kako kaže Ćamil Duraković, bio je "čaršijski čovjek".\n"Bio je profesor fizičkog odgoja, a doskora je bio dio društvenih procesa kao što je rad u Fudbalskom klubu Guber. On je bio čaršijski čovjek, poznat svima nama, ali bio je poznat i po navodima da je možda bio učesnik zločina i to se znalo", rekao je za Klix.ba Ćamil Duraković, načelnik Općine Srebrenica.\nMeđutim, dodaje Duraković, čekalo se 20 godina da na kraju dođe do akcije i njegovog konačnog hapšenja.\n"Nažalost, on nije jedini koji je radio u institucijama Republike Srpske i postoji niz ljudi za koje očekujemo da će ih pravda jednog dana stići. Mi ne trebamo uzimati posao suda i tužilaštva, a uvjereni smo da oni kreću bržim korakom kako bi oni koji su krivi za zločine u Srebrenici, ne samo za genocid 1995. nego i za zločine od 1992. godine, napokon odgovarali", zaključio je Duraković.\nPodsjećamo, Bogdanović je danas uhapšen tokom akcije SIPA-e koja je postupala po nalogu tužioca Posebnog odjela za ratne zločine Tužilaštva BiH.\nOn je osumnjičen da je kao komandir 6. čete PJP i PS Skelani, koordinirao i zapovjedao snagama policije koje su na području Konjević Polja vršile zarobljavanje bošnjačkih muškaraca i dječaka nakon pada Srebrenice, a koji su u strahu za svoje živote pokušavali pobjeći iz Zaštićene zone Srebrenica, te odvajanje muškaraca od žena, djece i staraca.\nNakon zarobljavanja zarobljenici su odvedeni u pravcu stadiona u Novoj Kasabi, a dio njih je odveden u komandu 6. čete, gdje su mučeni i ispitivani, nakon toga su vojnoj policiji predali blizu 500 osoba bošnjačke nacionalnosti koje su odvedene na egzekucije na drugim lokacijama.\nPripadnici navedene policijske jedinice odveli jednu grupu od 16 zarobljenika koji su prethodno mučeni i premlaćivani, na lokalitet Kušlat, gdje su strijeljani iz vatrenog oružja, a samo jedna žrtva je preživjela strijeljanje.\nSrebrenica SIPA genocid u Srebrenici Milan Bogdanović


Šta kažu turisti - KAKVE CENE su ih dočekale ove godine u CG?\nU Crnoj Gori trenutno je 35.000 turista, što je 60 odsto u odnosu na isti period 2019. godine, pokazuju podaci nacionalne Turističke organizacije, a hotelijeri i vlasnici smeštaja nadaju se povratku na “stare staze” što se letnje sezone i turizma tiče.\nRaduje veliki broj ljudi na plažama\nKako se nedavno na Tviteru pohvalio ministar ekonomskog razvoja Jakov Milatović, raduje veliki broj ljudi na plažama jer je to najbolji dokaz oporavka turizma u Crnoj Gori nakon “prošlogodišnjeg potopa”.\nVeliko interesovanje za letovanje, najviše turista iz Srbije\nI u Turističkim organizacija Budve i Herceg Novog kažu za BIZLife da ohrabruje izuzetno veliko interesovanje za letovanje u Crnoj Gori.\nZa sada još nema gužvi, ali su plaže svakog dana sve punije, i evidentno je da će ih u sezoni biti još više.\nU Turistikoj organizaciji Budve kažu da se već tokom prvomajskih i uskršnjih praznika, kada tu boravilo preko 10.000 turista, pokazalo da se turizam oporavlja i da se mogu nadati boljoj posećenosti u letnjoj sezoni.\n“Hotelijeri su već za prošlu sezonu bili više nego spremni, cene su korigovane i prilagođene novonastaloj situaciji, a kvalitet usluge podignut na viši nivo uz poštovanje svih aktuelnih epidemioloških mera. Ove godine su cene ostale na istom nivou, niže nego što je to bio slučaj prethodnih godina, a hotelijeri su posebno obratili pažnju na dodatne povoljnosti kao što su besplatan boravak dece do 12 godina, fleksibilne rezervacije, besplatno korišćenje svih sadržaja koje hotel ima, gratis dani boravka i slično”, kažu za BIZLife portal u Turističkoj organizaciji Budve.\nTrenutno je u ovom mestu najviše gostiju iz Srbije, ali i Ukrajine, Bosne i Hercegovine. Ima i domaćih gostiju, a najavljuju se i turisti iz Izraela, Francuske, Rusije, Poljske, Turske.\nSmeštaj već za 10 EUR po osobi\nKažu da je letovanje na budvanskoj rivijeri “nikad pristupačnije”, a cene se u zavisnosti od kategorije privatnog smeštaja kreću od 10 evra po osobi, pa na više.\nU hotelima sa tri zvezdice cene se u julu kreću od 30 evra po osobi (sa uključenim doručkom), a u hotelima sa četiri zvezdice već od 48 evra (takođe sa doručkom).\nSmeštaj u hotelima najviše kategorije (5 zvezdica), ovog jula se može naći i za 77 evra (polupansion).\nTrenutna epidemiološka situacija u Budvi je povoljna, a raduje i to što je odziv građana i turističkih radnika za vakcinaciju veoma veliki, navode predstavnici Turističke organizacije.\nKada su u pitanju mere, na snazi su one opšte – nošenje maski u zatvorenom prostoru i održavanje distance, zabranjena su još uvek i masovna okupljanja, a broj osoba za stolom u restoranu/kafiću je ograničen na četvoro, izuzev porodica.\nI u Herceg Novom sezona obećava\nInteresovanje za letovanje u Herceg Novom u pretsezoni je takođe veliko. U gradu trenutno boravi preko 7. 175 turista, a najviše ih je iz Srbije. Trećina ih je u hotelskom smeštaju, a ostali u apartmanskom.\nU Herceg Novom očekuju da popunjenost smeštaja bude na nivou između 60 i 70 odsto u odnosu na 2019. godinu.\nŠto se tiče potražnje za period jul / avgust, interesovanje je podjednako i za hotelski i za apartmanski smeštaj.\nNoćenje sa doručkom u hotelima sa dve i tri zvezdice se kreće između 20 i 35 evra po osobi, dok se doplata za obroke kreće u rasponu od 3 do 7 evra po osobi.\nU hotelima sa 4 zvezdice cene se kreću od 40 do 60 evra po osobi za noćenje sa doručkom, dok prosečna doplata za obroke iznosi 8-10 evra.\nIzuzetak su hoteli koji posluju na bazi “all inclusive” u kojima se cene kreću u proseku oko 120 evra po osobi u dvokrevetnoj sobi u jeku sezone.\nU hotelima sa 5 zvezdica cene će se kretati između 95 i 115 evra po osobi za noćenje sa doručkom i svim uključenim uslugama koje nude ti hoteli.\nŠto se tiče privatnih apartmana, prosečna cena za dvokrevetni apartman je oko 30 evra, navode iz Tutističke organizacije Herceg Novog.\n“Ono što važi gotovo za sve jeste da su cene smeštaja u ovoj sezoni niže od 10-30 odsto u odnosu na prethodne godine, u cilju adaptiranja ponude uslovima tražnje”, ističu.\nOve kao i prethodnih godina, najviše gostiju očekuju iz Srbije, Bosne i Hercegovine, Rusije i Ukrajine.\nPored higijenskih mera, razmak od dva metra i između ležaljki\nKada su epidemiološke mere u pitanju, u Herceg Novom je na snazi odluka da pored propisanih higijenskih mjera, 10 odsto kapaciteta u kolektivniom i privatnom smeštaju bude oslobođeno za slučaj da se kod nekog od gostiju ustanovi prisustvo infekcije Kovida 19.\nNa plažama važi pravilo razmaka dva metra između setova ležaljki, četri metra razmaka između dela gde se ulazi u vodu i prvog reda ležaljki, a obezbeđena su dezinfekciona sredstva ispred kabina za presvlačenje i tuševa.\nCene smeštaja i u restoranima slične kao ranije, u marketima nešto skuplje\nOni koji letuju sada, u pretsezoni kažu da još uvek nema velikih gužvi, ali da se mesta na plažama polako popunjavaju. Cene smeštaja kažu, nisu bitno promenjene u odnosu na ranije godine, pa se na primer, na plaži “Jaz” trenutno apartmanski smeštaj za četvoročlanu porodicu može naći i za 30 evra, a u sezoni za oko 45 evra.\nPar ležaljki sa suncobranom se na omiljenoj plaži mnogih turista može iznajmiti za između sedam i 10 evra.\nCene u restoranima i kaficima su poput beogradskih, dok su u marketima za oko 10- 15 osto više.\nA koliko treba izdvojiti za prevoz do Crne Gore?\nZa ulazak u Crnu Goru nije neophodno testiranje na korona virus, što po svemu sudeći, jedan deo turista koji su tradicionalno navikli da letuju u Grčkoj ili drugim destinacijama “vuče” da ipak ove godine promene plan.\nUkoliko neko putuje sopstvenim automobilom za gorivo u oba pravca trebalo bi da izdvoji u proseku oko 100- 120 evra.\nAko se odluči na to da se do crnogorskog primorja uputi avionom za povratnu kartu do tivatskog aerodrome i nazad potrebno je izdvojiti najmanje između 14.200 i 17.000 dinara ali, ima i skupljih karata- od 25.000 do 30.000 dinara u zavisnosti do termina i avioprevoznika.\nInače, prošlog meseca predstavnici Železničkog prevoza Crne Gore i predstavnici Srbije voza dogovorili su uspostavljanje saobraćaja međunarodnog dnevnog voza na relaciji Bar-Topčider-Bar počev od 15. juna iz Bara, odnosno 14. juna sa Topčidera.\nPodrška poznatih: Pistom prošetale Mirjana Karanović, Lena Bogdanović, Marija Be...


Olimpijski centar „Jahorina“ svečano predstavljen u Beogradu\n07.12.2017 23:19 | Srna\nBeograd - U prisustvu velikog broja zvanica iz političkog, kulturnog, sportskog i javnog života Srbije i Republike Srpske večeras je u Beogradu predstavljen Olimpijski centar „Jahorina“, te je poručeno da Srpska i njena olimpijska ljepotica sve goste iz Srbije očekuju sa ljubavlju.\nMinistar trgovine i turizma Republike Srpske Predrag Gluhaković rekao je Srni da je promocija Olimpijskog centra „Jahorina“ u Beogradu jedan od načina da se predstavi ova izuzetna destinacija, ali i trud koji su učinili Vlada Republike Srpske, predsjednik Srpske i menadžment Olimpijskog centra da Jahorini vrate nekadašnji sjaj.\nGluhaković je naveo da je važno da gosti dođu na Jahorinu, a da je na domaćinu da im kaže šta osjeća prema njima i da im ukaže ljubav i gostoprimstvo.\n„Dobrodošli su svi, a mi ćemo im vratiti s ljubavlju i učiniti da uživaju, i da im boravak u Srpskoj ostane nezaboravan“, istakao je Gluhaković.\nDirektor Olimpijskog centra „Jahorina“ Dejan Ljevnaić naglasio je da je prilikom preuzimanja funkcije direktora ovog centra vjerovao da će moći da uradi mnogo.\n„Ponosan sam da smo prvi put nakon 15 godina startovali najranije u regionu, 3. decembra, radili na uređenju staza, veštačkog osnježavanja. Svaki problem na koji su skijaši ukazivali trudili smo se da riješimo, povećali broj parking mjesta i sadržaja za djecu“, kaže Ljevnaić.\nOn je zahvalio za veliku podršku koju je predsjednik Republike Srpske Milorad Dodik pružio menadžmentu Olimpijskog centra „Jahorina“, kao i Vladi Republike Srpske, i dodao da su najveći „heroji“ priče o Jahorini zaposleni u Olimpijskom centru.\nDirektor Predstavništva Republike Srpske u Srbiji Mlađen Cicović prenio je pozdrave predsjednika Republike Srpske Milorada Dodika, koji je trebalo da prisustvuje večerašnjoj promociji, ali je produžio posjetu Rusiji.\n„Rukovodstvo Srpske potpuno je opredijeljeno da investira u sve ono što se radi na Jahorini“, poručio je Cicović.\nOn je rekao da Jahorina nudi toga i istakao da će ove godine biti organizovan i zimski“ Egzit“.\n„Za Novu godinu nastupiće Željko Joksimović, ove godine je na Jahorini žzimski Egzitž i mnogo drugih programa“, rekao je Cicović.


U napadu na sufističko svetilište 80 poginulih | BiGportal.ba\nU napadu na sufističko svetilište 80 poginulih\nViši zvaničnik pakistanske vlade saopštio je da je broj žrtava od napada ID na sufističko svetilište Lal Šahbaz Kalandar porastao na 80, prenosi AP.\nKomesar policije u Hiderabadu, najvećem gradu u blizini grada Sehvana, u kome je napad izvršen, saopštio je da je 250 ljudi povređeno u eksploziji.\nPolicija je morala da se izbori sa protestima, bacajući suzavac i batinajući demonstrante koji su se okupili u gradu u kome je juče izvršen napad na sufističko svetilište.\nDemonstranti su zahtevali pravdu za žrtve i bolje mere bezbednosti, a tokom protesta su zapalili automobil pre nego što je policija intervenisala.\nPremijer Pakistana Navaz Šarif posetio je povređene i razgovarao sa nekim od žrtava dok su protesti trajali.\nPakistanski zvaničnici saopštili su da je najmanje 39 ekstremista ubijeno u operacijama pakistanskih bezbednosnih snaga koje su pokrenute širom zemlje neposredno nakon napada bombaša samoubice na svetilište.\nOvaj napad najveći je u nizu bombaških napada izvršenih u Pakistanu ove nedelje, u trenutku kada pakistanski talibani i drugi radikalni islamistički ekstremisti prete novom ofanzivom.\nWindows 10 uskoro prestaje da dijeli vaše Wi-Fi lozinke\nPočele provjere u FBiH: Policajci i inspektori upali u paradžemate\nPoćetino: Nije gotovo, i dalje verujemo\nRačunari će u budućnosti biti u mogućnosti da kažu da li je brak u krizi


Kerik nakon remija sa Vest Hemom: "Moramo bolje od ovoga" - Sportske.net\nKerik nakon remija sa Vest Hemom: "Moramo bolje od ovoga"\nMajkl Kerik ističe da je Mančester Junajted zaslužio izjednačenje protiv Vest Hema, ali i da će morati da poboljšaju igru do kraja sezone.\nFA kup - Marsijal sačuvao Junajted, majstorija Pajea, odluka u Londonu!Pol Skols opet opleo po Van GaluMančester spreman da odreši kesu, a njemu se ne ide?!Klinci se boje Murinja?Dokaz da je Henderson bio u ofsajdu\nNakon fenomenalnog pogotka koji je postigao Dimitri Paje iz slobodnog udarca, Junajted je krenuo u ofanzivu, pa je posle asistencije Andera Erere Marsijal poravnao rezultat u 83.minutu i tako obezbedio ekipi koju vodi Luj van Gal bar još jednu utakmicu u FA kupu, ali u Londonu, na stadionu Vest Hema.\n"Primili smo gol nakon neverovatnog šuta Pajea, De Hea nije imao nikakve šanse, ali mislim da smo zaslužili izjednačenje", istakao je iskusni vezista, koga Van Gal vrlo često koristi i na pozici štopera.\n"Vršili smo pritisak tokom celog meča, ali nismo dovoljno šutirali na gol protivnika i to moramo najviše da popravimo u narednim mečevima. Vest Hem je odlična ekipa, sa vrlo talentovanim pojedincima. Bila je to ujednačena borba i mislim da imamo čemu da se nadamo u revanšu. Očekuju nas neke velike utakmice u narednom periodu i moramo da budemo veoma skoncentrisani do kraja sezone", dodao je Kerik.\nPodsetimo, plasman u polufinale obezbedili su Kristal Palas, Everton i Votford.\n"Crvene đavole" u četvrtak očekuje još jedan derbi protiv Liverpula, u okviru revanš meča Lige Evrope, kada će na svom Old Trafordu probati da nadoknade zaostatak od dva gola iz prošlog meča.


Radulović: Srpski svet je bleda kopija ruskog sveta\nTanjug 23. septembra 2021. 17:39\nNJUJORK – Crna Gora može da se zalaže samo za evropski svet, kaže crnogorski ministar spoljnih poslova Đorde Radulović i ocenjuje da je, kako on to vidi, inicijativa o „srpskom svetu“ samo bleda kopija „ruskog sveta“.\nRadulović je za Glas Amerike, na pitanje da li se crnogorska vlada oseća ugroženom usled učestalih javnih istupa koji aludiraju na ideologiju takozvanog srpskog sveta, rekao da Crna Gora, kao članica NATO i „kao država svih njenih građana“ podržava saradnju na bazi jezika, kulture i obrazovanja i ocenio da je zato važno definisati šta je to „srpski svet“.\n„Ja verujem da je to jedna inicijativa, ideja koju je pokrenuo ministar (unutrašnjih poslova Srbije ALeksandar) Vulin, ako se ne varam. Ja verujem da je to jedna bleda kopija nečeg što se zove ‘ruski mir’, dakle ‘ruski svet“, rekao je Radulović.\nOn je ukazao i na navodnu razliku, tvrdeći da, kroz poziciju „ruskog sveta“, postoji težnja da se povežu sve oblasti ruskog jezičkog područja, dok u, kako tvrdi, „percepciji gospodina Vulina to ide znatno dalje nego što je to saradnja u oblasti kulture i jezika“ i izgovaraju se „neke opasne teze koje nikako ne podržavamo“.\n„Kao da je recimo Srbija matica svih Srba, da je (predsednik Srbije Aleksandar) Vučić predsednik svih Srba, čak možda imajući i govoreći neke opasne ideje o nekom budućem, eventualno prekrajanju granica koje bi mogle da dovedu do nestabilnosti“, rekao je Radulović.\nOn je rekao da je vreme promena granica na Balkanu završeno.\n„Dakle, srpski svet ukoliko se radi o saradnji u oblasti jezika, negovanje srpske kulture i tako dalje, zašto da ne. Ako je to nešto kao frankofonija, svakako. Ali, u političkom smislu da se stvaraju neke, da kažem, konfederalne ili federalne ili neke paradržavne formulacije, to je nešto za šta se mi ne zalažemo“, poručio je Radulović.\nRadulović je jedan od predstavnika Crne Gore na 76. zasedanju Generalne skupštine Ujedinjenih nacija.


Prigrliti dekarbonizovanu budućnost u državama Energetske zajednice – san ili realnost? - Energija, klima i životna sredina\nTreći po redu, Forum održivosti (Sustainability Forum) Energetske zajednice pod nazivom „Prigrliti dekarbonizovanu budućnost (Embracing a Decarbonized Future)“, održan je u Beču 27. juna 2019. godine. Na Forumu je i ove godine učestvovao tim Beogradske otvorene škole u programskoj oblasti Energija, klima i životna sredina. Forum je bio prilika da se u istom panelu čuje glas ne samo donosilaca odluka i civilnog sektora, već i investitora, bankara, konsultanata i akademske zajednice koji se bave temama održivosti.\nForum su zajednički organizovali Energetska zajednica, "Balkan Green Foundation" i "The Nature Conservancy" u saradnji sa Fondacijom "Hajnrih Bel". Na Forumu su, ispred Beogradske otvorene škole, učestvovale Mirjana Jovanović, projektna menadžerka, i Varvara Aleksić, asistentkinja na projektima u Beogradskoj otvorenoj školi.\nTokom diskusije, postavilo se pitanje (ne)poverenja između zainteresovanih strana. Odgovor se nameće u traženju zajedničkih prilika za prevazilaženje prepreka. Učesnici su saglasni da su mali koraci poput zelenih građanskih inicijativa, inovativnih biznis modela, crowdfunding finansiranja, građanskih inicijativa u oblasti energetike – put do dekarbonizovane budućnosti i u državama Energetske zajednice.\nUzimajući u obzir izazove sa kojima se države Zapadnog Balkana susreću prilikom razvoja projekata u oblasti hidroenergije, jutarnje sesije Foruma su podsetile na značaj transparentnih i inkluzivnih postupaka procene uticaja na životnu sredinu. Učesnici panela složili su se da je hidroenergija važan sastojak održivosti, ako se sprovodi u skladu sa utvrđenim pravilima i u cilju sistemskog pristupa smanjenju negativnih uticaja. Pored procedura pre i u toku izgradnje novih objekata, ne treba zanemariti odgovornost pri upravljanju projektima koji su već realizovani, kao i obavezan monitoring. Svi ovi koraci neophodni su kako ne bismo doveli u pitanje uspešnost energetske tranzicije.\nNa procenu uticaja, kao i stratešku procenu uticaja na životnu sredinu treba gledati kao na proces podrške donosiocima odluka da donesu promišljenu odluku, investitorima da izaberu najbolju alternativu, a građanima da iznesu svoj stav koji će biti uzet u obzir. Iz tog razloga, svi akteri treba da pristupe proceni uticaja na proaktivan način, a ne da reaguju tek kada se problemi nagomilaju. Na kraju, jedna od poruka koju smo mogli da čujemo, a da se odnosi na proces evropskih integracije jeste: “Ne transponovati pravila Evropske unije i Energetske zajednice samo radi transpozicije, već tako da oni mogu da ispune svoju svrhu u datim okolnostima.”\nDok je prvi deo Foruma bio posvećen razvoju hidroenergije na Zapadnom Balkanu, drugi deo bavio se investicijama u dekarbonizovanu budućnost, sa posebnim osvrtom na investicije iz Azije, inovativne biznis modele i praktične probleme koji stoje na putu da se iskoristi veliki potencijal obnovljivih izvora energije u zemljama Energetske zajednice. Neadekvatno održavanje javnih rasprava, nepoštovanje pravila o državnoj pomoći, neuključivanje eksternih troškova u cenu struje, konfuzija oko uloge institucija kao što je Energetska zajednica, sve ovo govori da – jedinstveni regulatorni prostor za Evropsku uniju i Zapadni Balkan mora da bude prioritet za obe strane. Investitori koji dolaze osluškuju potrebe tržišta i rade u partnerstvu sa državama. Stoga su i te kako svesni obaveza i spremni da se edukuju. Zajednički imenilac za sve aktere, ali i ključ za dekarbonizaciju jeste dugoročno planiranje u oblastima energetike i klimatskih promena, kao i podizanje svesti o standardima Evropske unije i koristima koje njihova primena donosi za sve zainteresovane strane.\nPo pravilu dan nakon Foruma održivosti, održao se neformalni Ministarski savet, sastanak predstavnika najviše institucije koja donosi odluke unutar Energetske zajednice. Cilj je da se članovi Ministarskog saveta, odnosno ministri nadležni za energetiku i životnu sredinu, upoznaju sa temama Foruma i daju predloge za dalje korake. I pored važnosti tema i sve većeg pritiska stručne i zainteresovane javnosti, evidentan je nedostatak zainteresovanosti i prisustva najviših državnih predstavnika na ovogodišnjem Ministarskom savetu, što govori na kom su mestu na agendi pitanja održivosti u državama regiona.


Konkurs za dotacije NVO iz oblasti privrede - Ritam Grada - vesti Kragujevac\nNaslovna Vesti Konkurs za dotacije NVO iz oblasti privrede\nKonkurs za dotacije NVO iz oblasti privrede\nGradsko veće donelo je Odluku o raspisivanju konkursa za dodelu sredstava iz budžeta Grada koja su planirana za dotacije nevladinim organizacijama koje obavljaju delatnosti iz oblasti privrede, za organizaciju manifestacije iz ove oblasti od značaja za Grad.\nPravo podnošenja prijave na konkurs imaju nevladine organizacije koje ispunjavaju sledeće uslove: – imaju Program aktivnosti za 2014. godinu,\n– poseduju Plan organizacije manifestacije za koju se traži finansijska podrška,\n– da za manifestaciju za koju traže finansijsku podršku Grada dostave dokaz, koja je asocijacija ili savez odobrio tu manifestaciju i\n– da su registrovani u nadležnom registru.\nOcenu podnetih zahteva vrši Komisija i dostavlja predlog raspodele sredstava Gradskom veću na razmatranje i odlučivanje.\nNa konkurs, koji je otvoren do 26. januara, ne mogu se prijaviti organizacije i udruženja koja se bave delatnošću iz oblasti sporta, kulture, umetnosti, socijalne zaštite, zaštite životne sredine i poljoprivrede. Za dotacije nevladinim organizacijama iz oblasti privrede, za organizovanje manifestacija od značaja za Grad Kragujevac u 2014.godini u gradskom budžetu opredeljeno je 3.670.000 dinara.\nPrethodni članakTesan poraz Radničkog na startu druge faze Evrokupa\nSledeći članakSutra počinju „Januarski dani prosvetnih radnika“


Albanci vređali srpskog predsednika tokom foruma u Alpbahu - Studio B\nAlbanci vređali srpskog predsednika tokom foruma u Alpbahu\nAlbanci vređali srpskog predsednika tokom foruma u Alpbahu Studio B\nPolitikaPolitika Pocetna 26. 08. 2018. 14:14:48\nAlbanci su vređali srpskog predsednika psovkama koje gotovo redovno koriste lideri srpske opozicije i njihove pristalice. Naime, tokom foruma u Alpbahu organizovana je zajednička pres konferencija, koja se mogla direktno pratiti i na fejsbuk nalogu austrijskog predsednika.\nTokom prenosa pristizali su brojni komentari naših sunarodnika koji su nedvosmisleno podržali politiku predsednika Vučića. A sa druge strane pljuštale su brojne uvrede Albanaca koji su se obrušili na Vučića, iziritirani pohvalama koje je dobio ne samo od Srba, već i od Austrijanaca i Nemaca, koji su komentarisali njegov nastup, ideje, staloženost i perfektan engleski jezik.\nMedjutim, ono što je privuklo najviše pažnje i što je zapravo najveća sramota srpske opozicije, jeste identična uvreda od strane Šiptara prema Vučiću, a koju sve vreme u Srbiji ponavljaju Dragan Djilas, Boško Obradović i Vuk Jeremić. Šiptari, kao da ih je savetovao upravo neko iz srpske opozicije, sve vreme su ponavljali na tečnom srpskom jeziku “Vučiću pederu”. Baš poput Ustaša u Glini, koji su, slaveći pokolj u Oluji nad Srbima, u društvu Tompsona, izgovarali identičnu uvredu.\nVodje opozicije u Srbiji debelo treba da se zapitaju šta to nije normalno u njihovoj politici, kad tu istu, njihovu politiku, s radošcu prihvataju Ustaše i Šiptari. A dok je tako, znamo da je Vučić na pravom putu i da brine za srpski narod i Srbiju!


petak, 07 septembar 2012 20:58\nGoogle smatra kako je isplativo investirati u – vjetar\nGoogle uz grupu drugih kompanija ulaže u projekat koji bi trebao koštati oko pet milijardi dolara.Riječ je o mreži podvodnih dalekovoda koja bi trebala prenijeti energiju iz budućih vjetroelektrana klijentima na američkoj Istočnoj obali.\npetak, 07 septembar 2012 20:55\nSolarna energija iz svemira\nDanas se o iskorišćenju obnovljivih izvora energije u svetu razmišlja sve intenzivnije i upravo je ta situacija zaslužna za povremene idejne iskorake. Džon Mankins, bivši naučnik NASA-e, se smatra pionirom teorije o solarnoj energiji iz svemira. Naučnici tvrde da ćemo, sa tehnologijom koju smo do sada razvili, moći da pošaljemo…\npetak, 07 septembar 2012 20:52\nSmederevo - Punih pet godina trebalo je da Dragan Bojković, diplomirani elektroinženjer iz Smedereva, od Patentnog zavoda Srbije dobije priznanje za izum, koji može da unapredi snabdevanje električnom energijom, očuva prirodu i iskoristi obnovljive izvore. Naime, Patentni zavod Srbije priznao je Bojkovićev električni generator, koji je, pre svega, pogodan za…\nutorak, 04 septembar 2012 12:34\nZatvorenici proizvode struju da smanje kazne\nOkretanjem pedala, osuđenici napajaju akumulator za 10 uličnih svetiljki šetališta na rečnoj obali grada Santa Rita do Sapukai. Za svaka tri dana osmočasovnog okretanja, dobrovoljcima se ukida po jedan dan kazne.Projekat pokrenut u državi Minas Heraisu, na jugu Brazila, jedan je od brojnih koje je ta država uvela da smanji…\nutorak, 04 septembar 2012 12:32\nDominacija obnovljive energije do 2050. je moguća\nVjerovali ili ne, čak blizu 80% ukupne energije u svetu mogli bi pokriti izvori obnovljive energije do 2050. godine. Jedino što je potrebno jesu odgovarajuće direktive... Rezultati istraživanja, kome je doprinelo više od sto dvadeset istraživača angažovanih na Međuvladinom panelu o klimatskim promenama (IPCC), takođe pokazuju da se intenzivira prodor…\n<< Početak < Prethodna 21 22 Sljedeća > Kraj >>


Kako je obrazložio Milan Djukić, predsjednik Skupštine opštine, organizacija igara će donijeti brojne benefite gradu i gotovo svim djelatnostima.\nRadi se o jednoj od najmasovnijih smotri amaterskog sporta u regionu koja sada povezuje tri države – Crnu Goru, Srbiju i BIH-a. Sa svojom turističkom i sportskom tradicijom, Kolašin ima sve preduslove da bude dobar domaćin i organizator. Neophodno je i kompletirati sportsku infrastrukturu koju već imamo i to prije svega u dijelu izgradnje atletske staze, modernizacijom postojećih stadiona i izgradnjom terena za „male sportove“ sa tartan podlogom.\nOva manifestacija, kako je kazao Milan Djukić, nastavila da promoviše Kolašin kao centar sportskog turizma. Zbog toga se očekuje podrška nadležnih državnih institucija jer bi ovo bilo prvi put da Kolašin dobije organizaciju MOSI-ja dok je većina gradova iz Crne Gore,koji učestvuju na igrama, već bila organizator MOSI-ja.


SK ASI-MUR / СК АСИ-МУР / CS IAS-AIT / UC ASI-IWA : Preispitivanje stečaja Jugoeksporta\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sre 20 of Jan, 2021 [00:38 UTC]\nPreispitivanje stečaja Jugoeksporta\nSreda 17. May 2006. [11:52:00 UTC] (2642 čitanja)\nBeograd - Radnici "Jugoeksporta" zatražili su od premijera Vojislava Koštunice da hitno ispita osnovanost uvođenja stečaja.\nOni traže i da se preispita rad Trgovinskog suda u Beogradu, za koji tvrde da je oštetio to preduzeće za oko dva miliona evra. U saopštenju preduzeća navodi se da se mora preispitati odluka suspendovanog predsednika Trgovinskog suda u Beogradu Gorana Kljajevića i uloga stečajnog upravnika Aleksandra Pavlovića, koji se, kako ističu, nije pridržavao pravne etike.\nRadnici "Jugoeksporta" navode da je bez nadoknade ustupljen poslovni prostor te firme u Kolarčevoj i Zmaj Jovinoj ulici kompaniji VR modne kreatorke Verice Rakočević. Takođe je štetan i ugovor s firmom za trgovinu nameštajem "Dalas", koja je dobila prostore u Beogradu, Novom Sadu, Nišu i Kragujevcu i direktno oštetila "Jugoeksport" za pet miliona dinara.\nU vezi s nepravednim stečajem, kako tvrde radnici "Jugoeksporta", dovode se u pitanje i ugovori sa firmama "Jes maj vilidž" sa Zlatibora, "Domekstra" iz Užica i "Demeks" s Novog Beograda, navodi se u saopštenju.\n[ Vreme izvršavanja: 0.19 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.28 ]


Gigs spreman da predvodi Britaniju na OI - Sportske.net\nGigs spreman da predvodi Britaniju na OI\nVeteran iz redova Mančester Junajteda mogao bi da bude deo olimpijskog fudbalskog tima koji će predstavljati Britaniju u Londonu. Povodom toga Velšanin je istakao da sa nestrepljenjem očekuje konačnu odluku jer bi za njega bila velika čast da obuče dres Kraljevstva.\nRajan Gigs nikada nije nastupao sa reprezentacijom Velsa ni na jednom zvaničnom međunarodnom turniru. Ipak, postoji mogućnost da vremešni prvotimac Mančestera brani boje Britanije na predstojećim OI što bi za njega bio vrhunac sjajne karijere.\n"Na preliminarnom sam spisku tako da ću morati da sačekam kako bih saznao konačnu odluku selektora. Činjenica je da nikada nisam nastupao na međunarodnom turniru u dresu reprezentacije tako da me eventualno učešće na OI veoma uzbuđuje" reako je Gigs.\nPravila olimpijskog turnira u fudbalu nalažu da selektor ima pravo da pozove samo tri igrača koji su stariji od 23 godine a pored Gigsa, za Britaniju bi mogao da zaigra i Dejvid Bekam.\nRajanu Gigsu bi poziv u reprezentaciju Britanije bio još jedno priznanje za fenomenalnu karijeru pošto je zvanično proglašen za najboljeg igrača Premijer lige od njenog osnivanja.


Vlada Srbije usvojila Pregovaračku poziciju za Poglavlje 28 – DnevniZurnal\nVlada Srbije usvojila Pregovaračku poziciju za Poglavlje 28\nby admin 05/02/2022, 06:32 1.8k Views\nMinistarka za evropske integracija Jadranka Joksimović navela je u pisanoj izjavi da je Vlada usvojila Pregovaračku poziciju za Poglavlje 28 o zaštiti potrošača i zdravlja, koje je deo Кlastera 2 o unutrašnjem tržištu, kao i da je tu poziciju uputila Evropskoj uniji.\nJoksimović je rekla da je pregovaračka pozicija usvojena nakon uspešno sprovedene procedure koja je, između ostalog, obuhvatila i razmatranje ovog dokumenta od strane Narodne skupštine i civilnog društva u okviru Nacionalnog konventa o Evropskoj uniji.\nDodala je i da upućivanjem Pregovaračke pozicije za Poglavlje 28 Evropskoj uniji, Srbija progresivno ispunjava sve preostale kriterijume za otvaranje Кlastera 2, koji uključuje ukupno devet poglavlja, od kojih su u dosadašnjim pregovorima otvorena četiri.\nPropisi sadržani u Poglavlju 28 obuhvataju zaštitu potrošača i zaštitu zdravlja.\n“Usklađivanjem nacionalnog zakonodavstva sa pravnim tekovinama Evropske unije u delu zaštite potrošača postepeno se uvodi veći nivo bezbednosti proizvoda, zaštita ekonomskih interesa potrošača u mnogim pojedinačnim sektorima, kao i poboljšanje opšteg kvaliteta života”, rekla je Joksimović.\nKada je reč o usklađivanju politike zaštite zdravlja, Joksimović je istakla da se približavanjem evropskim standardima unapređuje zdravstvena zaštita našeg stanovništva i dodala da je pandemija upravo pokazala važnost povezanosti zdravstvenih sistema na nivou Evropske unije.\n“Srbija ostaje posvećena daljem unapređenju vladavine prava, kao i reformskim aktivnostima koje su preduzete u Кlasteru 3 o konkurentnosti i inkluzivnom rastu, koji je već spreman i za koje Vlada očekuje da će biti otvoren do kraja predsedavanja Francuske EU”, istakla je Joksimović i dodala da će u predstojećem periodu akcenat će biti na ispunjavanju svih preostalih merila i za otvaranje Кlastera 5 – resursi, poljoprivreda i kohezija.


PRVA SEDNICA PRVOG REDOVNOG ZASEDANJA NARODNE SKUPŠTINE RS U 2013. GODINI: OBAVLJENA RASPRAVA U POJEDINOSTIMA O PREDLOGU ZAKONA O POSEBNIM USLOVIMA ZA UPIS PRAVA SVOJINE NA OBJEKTIMA IZGRAđENIM BEZ GRAđEVINSKE DOZVOLE\nPetog dana rada, 14.marta, Narodna skupština nastavila je rad raspravom u pojedinostima o Predlogu zakona o posebnim uslovima za upis prava svojine na objektima izgrađenim bez građevinske dozvole.\nPre prelaska na rad po dnevnom redu sednice, predsednici, odnosno, ovlašćeni predstavnici poslaničkih grupa, narodni poslanici Žika Gojković, Olena Papuga, Miroslav Markićević, Zoran Ostojić, Jelena Travar Miljević, Slobodan Samardžić, Vesna Marjanović i Ljubiša Stojmirović zatražili su obaveštenja i objašnjenja u skladu sa članom 287. Poslovnika Narodne skupštine.\nU prepodnevnom delu rada, Narodna skupština obavila je raspravu u pojedinostima o Predlogu zakona o posebnim uslovima za upis prava svojine na objektima izgrađenim bez građevinske dozvole.\nPošto je Narodna skupština obavila raspravu o svim tačkama dnevnog reda sednice, predsedavajuća sednici, potpredsednica Narodne skupštine Vesna Kovač, odredila je petak, 15.mart, sa početkom u 11 časova, kao Dan za glasanje o tačkama dnevnog reda Prve sednice Prvog redovnog zasedanja Narodne skupštine u 2013.godini.\nNarodna skupština nastavlja rad u petak, 15.marta, sa početkom u 11 časova.\nIzvor: Vebsajt Narodne skupštine Republike Srbije, 14.3.2013.


Sarajevo, 9. maja.2009. godine\nMinistar za ljudska prava i izbjeglice BiH dr. Safet Halilović o unapređenju odnosa BiH i Republike Turske razgovarao je u Izmiru sa guvernerom ovog turskog grada Cahitom Kiracom, gradonačelnikom Izmira Azizom Kocaogluom, te načelnikom Općine Izmir-Alacata Muhittinom Dalgicem.\n"Tokom ovih susreta, kojima su prisustvovali i članovi Federacije udruženja kulture BiH u Republici Turskoj i počasni predsjednik ove Federacije i počasni konzul BiH Kemal Baysak, posebnu smo pažnju posvetili unapređenju saradnje Pokrajine Izmir i Kantona Sarajevo. Prioritet smo dali kulturi i obrazovanju građana porijeklom iz BIH koji žive u Republici Turskoj", kazao je ministar Halilović.\nPrema njegovim riječima, turski zvaničnici u potpunosti podržavaju kako integriranje bh. građana u zajednice u kojima žive, tako i zadovoljavanje njihovih obrazovnih i kulturnih potreba koje će doprinijeti očuvanju identiteta garađana porijeklom iz BiH koji žive u Izmiru.\nMinistar Halilović je u Počasnom konzulatu u Izmiru razgovarao sa predstavnicima udruženja bh. građana o pitanjima iz oblasti obrazovanja, kulture, socijalne zaštite, te im uručio udžebnike dopunske nastave za djecu u iseljeništvu od prvog do četvrtog razreda.\nPredstavnici udruženja su kazali kako će ovaj udžbenik, ali i ostala literatura o povijesti BIH koju im je poklonio ministar Halilović, uveliko koristiti i odraslima, posebno onima koji održavaju kurseve bosanskog jezika.\nMinistar Halilović boravi u trodnevnoj posjeti Izmiru na poziv počasnog konzula i predsjednika Federacije udruženja kulture BiH u Turskoj Kemala Baysaka, uglednog privrednika i bivšeg načelnika jedne izmirske općine, koji neumorno radi na povezivanju gradova i općina u BiH i Turskoj. Već je realizirano desetine takvih kontakata među bh. i turskim gradovima i općinama.\nTokom trodnevne posjete Izmiru, ministar Halilović će obići okolna mjesta Selcuk, Efes i Kusadasi, u kojima živi veliki broj građana porijeklom iz BiH.\nSarajevo, 8. maja 2009. godine\nMinistar za ljudska prava i izbjeglice BiH dr. Safet Halilović boravi u Izmiru, na poziv počasnog konzula BiH i počasnog predsjednika Federacije udruženja kulture BiH u Republici Turskoj Kemala Baysaka.\nMinistar Halilović i počasni konzul Baysak o proširivanju saradnje BiH i Republike Turske i položaju Bošnjaka koji žive u ovoj zemlji razgovarat će sa guvernerom Grada Izmira Cahitom Kiracom, gradonačelnikom Grada Izmira Azizom Kocaogluom, te načelnikom Općine Izmir-Alacata Muhittinom Dalgicem.\nPovodom 8. maja, Svjetskog dana Crvenog krsta/križa i Crvenog polumjeseca ministar za ljudska prava i izbjeglice BiH dr. Safet Halilović uputio je čestitku Društvu Crvenog krsta/križa BiH, Delegaciji Međunarodnog komiteta Crvenog križa u BiH i Međunarodnoj federaciji društava Crvenog križa i Crvenog polumjeseca u BiH.\n“Humanost, nepristrasnost, neutralnost, nezavisnost, dobrovoljnost, jedinstvo i univerzalnost principi su na kojima milioni volontera širom svijeta pružaju pomoć ugroženima i afirmiraju humane vrijednosti.\nMeđunarodni Pokret Crvenog krsta/križa i Crvenog polumjeseca, bez diskriminacije, pruža pomoć svim ranjenicima na ratištima, nastoji spriječiti i ublažiti ljudsku patnju gdje god ona postoji u što su se, u prošlosti mogli uvjeriti mnogi građani Bosne i Hercegovine.\nZbog toga vam još jednom upućujem iskrene čestitke za mnogostruke aktivnosti koje provodite u korist svih ljudi, bez diskriminacije i ograničavanja.\nŽelim da i u narednom periodu svojim aktivnostima i zalaganjem doprinesete etabliranju humanih vrijednosti u svijetu i pružite konkretnu pomoć svima kojima je ona potrebna”, navodi se u čestitki ministra Halilovića.\nSarajevo, 2. maja 2009. godine\n3. maj-Međunarodni dan slobode medija\nPovodom 3. maja, Međunarodnog dana slobode medija, ministar za ljudska prava i izbjeglice Bosne i Hercegovine dr. Safet Halilović uputio je čestitku novinarima, medijskim kućama i udruženjima novinara u BiH.\n„Sloboda mišljenja i izražavanja je jedno od najvažnijih građanskih i političkih prava, a slobodni, nezavisni i nepristrasni mediji jednog društva ogledalo dostignutog stepena otvorenosti i pluralizma.\nIako je BiH zabilježila značajne korake u vezi sa demokratizacijom medijskog prostora, evidentno je da je u posljednje vrijeme sloboda medija u BiH sve više na udaru, da je sve više prijetnji i napada na novinare i medijske kuće i da su sve očitija kršenja radnih prava novinara.\nMinistarstvo za ljudska prava i izbjeglice BiH upozorova da je svaki napad na medije istovremeno napad na temeljno ljudsko pravo na slobodu informiranja sadržano u članu 16 Univerzalne deklaracije o ljudskim pravima“, navodi ministra Halilović.\nMinistarstvo za ljudska prava i izbjeglice BiH povodom Međunarodnog dana slobode medija upućuje najiskrenije čestitke svim novinarima, medijskim kućama i udruženjima novinara u BiH i izražava zahvalnost za njihov doprinos demokratizaciji društva kao jednog od preduslova pristupanja BiH evropskim integracijskim procesima.\nSarajevo, 25. aprila 2009. godine\nMinistar za ljudska prava i izbjeglice BiH dr. Safet Halilović i austrijska ministrica obrazovanja, umjetnosti i kulture dr. Claudia Schmied jučer su poslije podne u Beču razgovarali o pitanjima obrazovanja naših građana koji privremeno ili trajno borave u ovoj zemlji.\nU Republici Austriji boravi oko 130.000 građana porijeklom iz BiH, od kojih je najveći dio riješio svoj status.\nTokom susreta je rečeno da je nastava na maternjem za djecu bh. građanai organizirana u okviru redovne škole i to zahvaljujući angažiranju i finansijskoj podršci Saveznog ministarstva za obrazovanje, nauku i kulturu Republike Austrije. Za djecu sa područja bivše Jugoslavije određena je jedinstvena nastava na bosanskom/srpskom/hrvatskom jeziku. U Republici Austriji je zaposleno 320 nastavnika maternjeg jezika za djecu stranaca, a od ukupnog broja 146 dolazi sa područja bivše Jugoslavije, od čega više od 50 posto iz BiH.\nMinistar Halilović i ministrica Schmied su se suglasili da ova nastava može biti unaprijeđena, te da njom treba obuhvatiti što veći broj djece građana porijeklom iz BiH.\n„Podržali smo prijedlog ministrice Schmied o bržem integriranju naših građana u austrijsko društvo, ali smo insistirali na naši građani zadrže jezički i kulturni identitet“, kazao je ministar Halilović i predložio intenzivniju saradnju odgovarajući bh. i austrijskih organizacija i institucija u poboljšanju nastave na maternjem jeziku za djecu naših građana.\nMinistar Halilović je insistirao i od austrijske ministrice zatražio intenziviranje saradnje u oblasti obrazovanja i nauke, posebno razmjeni studenata.\n„Predložili smo ministrici Schmied organiziranje prakse za bh. studente na prestižnoj Diplomatskoj akademiji u Beču, koja je najstarija obrazovna institucija ovog tipa u svijetu, te intenzivniju saradnju univerziteta u Sarajevu i Beču. Za ovu inicijativu smo dobili razumijevanje i pordšku austrijske ministrice, posebno jer su BiH, u procesu auro-atlantskih integracija, potrebne stotine stučnjaka iz diplomatije i međunarodnog prava“, kazaoa je ministar Halilović.\nTokom razgovora izražena je želja i volja da obje strane predlože konkretne mjere za realiziranje ovih projekata.\nSarajevo, 22. aprila 2009. godine\nMinistarstvo za ljudska prava i izbjeglice BiH oštro osuđuje jučerašnji brutalni fizički napad na nezaštićenu građanku BiH S.M. i novinarku Federalne televizije Vildanu Duran, te se nada da će napadači za ovaj akt nasilja biti primjereno kažnjeni.\nNaime, Tasim Kučević, koji je osuđen na 12 godina zatvora za organizirani kriminal, ispred Suda BiH fizički je napao S.M., a novinarka Federalna televizije Vildana Duran fizički je spriječena da napadnutoj ženi pritekne u pomoć.\nZaprepašćujuća je činjenica da se incident dogodio ispred Suda BiH i da niko od prisutnih pripadnika službenog obezbjeđenja žrtvama nije pritekao u pomoć, što se može okarakterizirati kao krivično djelo nepružanja pomoći povrijeđenoj osobi.\nŽelimo podsjetiti na značaj ljudskih prava u pravnom sistemu BiH, budući da je i Evropska konvencija o ljudskim pravima i osnovnim slobodama ugrađena u Ustav BiH i kao takva direktno primjenjiva u pravnom sistemu BiH. Želimo posebno istaknuti ljudska prava žrtve, koja su u ovom slučaju grubo prekršena.\nSarajevo, 14. aprila 2009. godine\nMinistar za ljudska prava i izbjeglice BiH dr. Safet Halilović tokom zvanične posjete Općini Travnik sa načelnikom ove općine Tahirom Lendom i predstavnicima lokalnih zajednica razgovarao je o pitanjima iz nadležnosti Ministarstva, posebno problemima povratnika, rekonstrukciji stambenih jednica, održivosti povratka, obnovi komunalne infrastrukture, osobito perifernih dijelova Općine.\nMinistar Halilović je kazao kako se nada da će Ministarstvo za ljudska prava i izbjeglice BiH tokom ove godine u potpunosti riješiti problem elektrifikacije nekoliko preostalih sela na području Općine Travnik.\nMinistar je, također, posjetio Karaulu, povratničko naselje, koje ima izraženu potrebu za obnovu vodovodne infrastrukture, baš kao i Biljanska dolina i Vlašićki plato.\nTokom razgovara rečeno je da će Općina Travnik ove godine Ministarstvu za ljudska prava i izbjeglice BiH aplicirati sa više projekata samoodrživog povratka. Posebno su zainteresirani za pomoć u obnovi brucelozom uništenog stočnog fonda, obnovu infrastrukture, te nabavku poljoprivrednih mašina i druge projekte održivog povratka.\nMinistarstvo za ljudska prava i izbjeglice BiH je u 2008. godini izdvojilo 500.000 KM za obnovu stambenih jedinica povratnika Hrvata i Srba na području Općine Travnik.\nSarajevo, 7. aprila 2009.\nPovodom 8. aprila, Svjetskog dana Roma, ministar za ljudska prava i izbjeglice BiH dr. Safet Halilović upućuje čestitku svim Romima u BiH i svijetu.\nBosna i Hercegovina poduzima različite aktivnosti na izgradnji multietničke i demokratske države, uz poštivanje ljudskih prava svih građana i manjina, uključujući i Rome kao najbrojniju i najugroženiju nacionalnu manjinu.\nUsvajanjem Strategije BiH za rješavanje problema Roma 2005. godine i Akcionog plana o obrazovnim potrebama Roma i ostalih nacionalnih manjina 2004. godine, BiH se opredijelila za unapređenje položaja romske populacije i pomoć njihovom bržem uključivanju u društvo.\nVijeće ministara BiH usvojilo je 3. jula 2008. godine Akcioni plan za rješavanje problema Roma iz oblasti zapošljavanja, stambenog zbrinjavanja i zdravstvene zaštite, u čiju je izradu bio uključen veliki broj predstavnika Roma i nadležnih državnih, entitetskih, kantonalnih i općinskih institucija.\nUsvajanjem ovih dokumenata, BiH je ispunila uvjet za priključenje Dekadi uključenja Roma 2005-2015. godine i 4. septembra 2008. zvanično potpisala Deklaraciju o priključenju Dekadi.\nNa ovaj način stvoreni su veoma važni preduvjeti da sve relevantne institucije intenziviraju aktivnosti kako bi unaprijedili i poboljšali uslove života ove manjinske zajednice u BiH, obezbijedili veći procenat zapošljavanja Roma, pružili im bolje uvjete stanovanja i osigurali osnovnu zdravstvenu zaštitu za sve pripadnike Roma.\nNa inicijativu Ministarstva za ljudska prava i izbjeglice BiH, nadležne vlasti u BiH su planirale sredstva namijenjena rješavanju problema Roma u 2009. godini. Ministarstvo je, putem Vijeća ministara, osiguralo tri miliona KM za implementaciju usvojenih akcionih planova.\nMinistarstvo za ljudska prava i izbjeglice BiH poziva sve lokalne vlasti, romske i međunarodne organizacije da zajedno, kao i do sada, rade na ostvarivanju ovih ciljeva.\nSarajevo, 2. aprila 2009. godine\nNa prijedlog Ministarstva za ljudska prava i izbjeglice BiH, Vijeće ministara BiH na današnjoj je sjednici utvrdilo Prijedlog zakona protiv diskriminacije.\nKoncept jednakosti svih ljudskih bića predstavlja centralni pojam svih temeljnih međunarodnih konvencija o ljudskim pravima, počevši od Povelje UN. S obzirom na to da je u sadašnjem Ustavu BiH naglašen primat ovih konvencija nad svim domaćim zakonima, ovaj koncept ulazi u osnovu Zakona na nivou BiH za zaštitu ljudskih prava građana i promoviranje njihovih jednakih prava i mogućnosti.\nS obzirom na suštinsku univerzalnost i nedjeljivost koncepta jednakosti svih ljudskih bića u relevantnim međunarodnim konvencijama, ovaj koncept je tretiran u ovom zakonu kao univerzalan i nedjeljiv na cjelokupnoj teritoriji BiH i osnovni je razlog za donošenje ovog zakona.\nMinistarstvo za ljudska prava i izbjeglice će Prijedlog zakona protiv diskriminacije odmah uputiti Parlamentu BiH na usvajanje.\nSarajevo, 21. marta 2009. godine\nU okviru posjete Štutgartu, gdje ovog vikenda ucestvuje u radu Glavnog odbora Svjetskog saveza dijaspore (GO SSD), ministar za ljudska prava i izbjeglice BiH dr. Safet Halilović susreo se sa predstavnicima grada Štutgarta u kojem živi više od 10.000 građana porijeklom iz BiH. U Njemačkoj, inače, živi više od 157.000 građa porijeklom iz BiH.\nSa predstavnicima grada Štutgarta ministar Halilović je razgovarao o uslovima za održavanje dopunske nastave za djecu bh. građana i organiziranju sedmice kulture BiH u ovom njemačkom gradu do kraja ove godine.\nPredstavnici grada Štutgarta zainteresirani su za saradnju sa BiH u oblasti kulture, posebno za bh. film, literaturu, likovnu umjetnost.\nRazgovarano je i o inoviranju nekim međunarodnih bilateralnih sporazuma između Njemačke i BiH, posebno iz oblasti socijalne i zdravstvene zaštite, te visokog obrazovanja.\nPredstavnici dijaspore regije Baden-Virtenberg, ovog vikenda, osim održavanja sjednice GO SSD, pripremili su bogat kulturno-zabavni program za predstavnike dijaspore iz cijelog svijeta i bh. zvaničnike.\nSarajevo, 20. marta 2009. godine\n21. mart - Međunarodni dan eliminiranja svih oblika rasne diskriminacije\nU svijetu, pa tako i u BiH, 21. mart obilježava se kao Međunarodni dan eliminiranja svih oblika rasne diskriminacije, a proglasio ga je Generalni sekretarijat UN 1966. godine.\nU gradu Sharpeville 21. marta 1960. godine, tokom mirnih demonstracija, južnoafrička policija ubila je 69, a ranila 180 demonstranata, te je ovaj datum proglašen Međunarodnim danom eliminiranja svih oblika rasne diskriminacije.\nSvoje opredjeljenje u borbi protiv svih oblika rasne diskriminacije BiH je ozvaničila ratifikacijom Međunarodne konvencije o eliminaciji svih oblika rasne diskriminacije, izradom Inicijalnog izvještaja o njenoj primjeni i njegovom prezentacijom pred UN Komitetom o eliminaciji rasne diskriminacije u Ženevi.\nS obzirom na to da je etnos, a ne boja kože odlučujući subjekt pripadnosti kolektivitetu, u BiH ne postoji rasna diskriminacija u svom izvornom određenju.\nUmjesto nje, na sceni je godinama prisutna etnička diskriminacija, posebno prema povratnicima, koja se ogleda u ostvarivanju prava na zaposlenje, školovanje, stanovanje, penziono i zdravstveno osiguranje.\nTakođer, nepovoljna politička i ekonomska situacija pogodovala je širenju drugih oblika diskriminacije kao što su starosna, spolna, seksualna, obrazovna ili pak diskriminacija u oblasti radno-pravnih odnosa.\nPoseban primjer diskriminacije je onaj koji se odnosi na pripadnike romske populacije, kao najbrojnije nacionalne manjine u BiH. Izuzetno teško stanje u kojem se nalaze pripadnici ove manjine, rezultiralo je angažiranjem relevantnih državnih institucija, posebno Ministarstva za ljudska prava iizbjeglice BiH, što je rezultatiralo usvajanjem nekoliko izuzetno značajnih dokumenata.\nRatificirana je Okvirna konvencija za zaštitu nacionalnih manjina Vijeća Evrope iz 2002. godine, usvajen je Zakon o zaštiti prava pripadnika nacionalnih manjina 2003. godine, te akcioni planovi za rješavanja problema Roma u oblasti obrazovanja, zapošljavanja, stambenog zbrinjavanja i zdravstvene zaštite.\nMinistarstvo za ljudska prava i izbjeglice poziva sve organe vlasti u BiH da istraju u borbi protiv svih oblika diskriminacije, kao preduvjeta za izgradnju demokratskog društva.\nSarajevo, 14. marta 2009. godine\nKraljevina Danska spremna je pomoći BiH u procesu reformi, ali i intenzivirati aktivnosti koje će poboljšati inače dobar status više od 20 hiljada građana porijeklom iz BiH u ovoj zemlji, rečeno je jučer u Kopenhagenu tokom zvaničnog susreta ministra za ljudska prava i izbjeglice BiH dr. Safeta Halilovića sa danskom ministricom za izbjeglice, imigraciju i integraciju Birthe Ronn Hornbech i njenim saradnicima.\nMinistar Halilović je tokom razgovora insistirao na postizanju sporazuma između BiH i Kraljevine Danske o dopunskom obrazovanju djece bh. građana i dvojnom državljanstvu, te revidiranju Sporazuma o socijalnom osiguranju.\n„Trenutno izvan BiH živi više od 1,3 miliona bh. građana i mi podržavamo njihovo integriranje u ta društva, ali smo i dužni voditi računa da njihova djeca ne budu asimilirana. Zbog toga smo tražili od danske ministrice da razmotre mogućnost sklapanja sporazuma o dopunskom obrazovanju za djecu bh. građana u ovoj zemlji“, kazao je ministar Halilović koji je ministrici Hornbech uručio nastavne planove i programe i udžbenik dopunske nastave za djecu u inostranstvu od prvog do četvrtog razreda.\nSagovornici su se saglasili da Sporazum između dvije zemlje o socijalnom osiguranju, preuzet sukcesijom bivše Jugoslavije, treba osavremeniti, posebno u dijelu koji se odnosi na korisnike penzija.\nMinistar Halilović je, također, danskoj ministrici predložio intenziviranje saradnje u oblasti visokog obrazovanja, posebno razmjeni studenata i korištenju bogatih iskustava Kraljevine Danske u ovoj oblasti.\n„Univerziteti u Sarajevu i Kopenhagenu potpisali su Sporazum o saradnji, ali on nije dovoljno primjenjivan, te smo se saglasili da potaknemo njegovu bolju primjenu“, kazao je ministar Halilović i dodao kako bi veoma korisna bila razmjena studenata diplomatije i međunarodnih odnosa.\nOvaj, prvi susret na ministarskom nivou ocijenjen je veoma korisnim.\nKraljevina Danska spremna je pomoći BiH na putu evropskih integracija, posebno izgradnji kapaciteta za zaštitu ljudskih prava, ali i u pripremi i usvajanju oko hiljadu novih zakona obaveznih za priključenje Evropskoj uniji.\nMinistar Halilović danas je razgovarao sa predstavnicima bh. udruženja u Danskoj, prije svega o njihovom položaju u ovoj zemlji, dopunskom obrazovanju djece, dvojnom državljanstvu i mogućnostima bolje saradnje sa institucijama u BiH.\nSarajevo, 5. marta 2009. godine\nNa prijedlog ministra za ljudska prava i izbjeglice BiH dr. Safeta Halilovića, Vijeće ministara BiH na današnjoj je sjednici usvojilo Strategiju prevencije i borbe protiv nasilja u porodici u BiH 2009-2011.\nCilj ove strategije je koordiniranje provedbe entitetskih strateških i akcionih planova za borbu protiv nasilja u porodici, radi njihove što efikasnije primjene, naročito ako se uzme u obzir fragmentiranost i neusklađenost zakonske regulative u BiH, te neobjedinjenost statističkih podataka koji se odnose na pitanje nasilja u porodici.\nKoliko je važno bilo usvajanje državne Strategije prevencije i borbe protiv nasilja u porodici govori podatak da je samo tokom 2007. godine u BiH prijavljeno više od 1.500 slučajeva nasilja u porodici.\nSvrha Strategije je da žrtve nasilja budu u središtu interesovanja i zaštite, da se podigne svijest o nasilju o porodici kao društvenom problemu, te da nasilje u porodici predstavlja kršenje osnovnih ljudskih prava, kojem se trebaju suprotstaviti sve institucije i pojedinci. Ova strategija obavezuje društvenu zajednicu da ovom problemu da prioritet, iskaže političku volju i osigura resurse i multisektorski pristup.\nDržavnom Strategijom predviđena je analiza i usklađivanje zakonodavstva u BiH koje regulira oblast nasilja u porodici, ostvaraivanje veće zaštite žrtava nasilja u porodici, senzibiliziranje javnosti za problematiku nasilja i promociju prevencije, te sistematsko prikupljanje, objedinjavanje, obrađivanje i objavljivanje podataka o nasilju u porodici.\nSarajevo, 21. februara 2009. godine\nNa prijedlog ministra za ljudska prava i izbjeglice BiH dr. Safeta Halilovića, Vijeće ministara BiH na posljednoj je sjednici usvojilo Informaciju o novčanim pošiljkama bosanskohercegovačkog iseljeništva.\nU Informaciji je navedeno da dosadašnji priliv iseljeničkog novca u BiH ima značajan utjecaj na smanjenje siromaštva i poboljšanje eksternih performansi ekonomije.\nPrema podacima Centralne banke BiH, bosanskohercegovački rezidenti su u 2003. godini primili 1,97 milijardi KM novčanih pošiljki zaposlenih u inostranstvu, dok je u 2007. godini prema ovom osnovu u BiH pristigla 2,716 milijarda KM.\nPutem banaka i kompanija za transfer novca u 2007. godini dostavljeno je 1,441 milijarda KM, a neformalnim kanalima i lično je uručeno 1,275 milijarda KM.\nOvim doznakama se, osim pomoći stanovništvu BiH u poboljšanju standarda, smanjuje i vanjskotrgovinski deficit zemlje, jer je bh. iseljeništvo novčanim pošiljkama od 2004. do 2007. godine pokrivalo trećinu robnog deficita BiH.\nPrema podacima Svjetske banke, koji su korišteni u Informaciji, udio novčanih pošiljki bh. iseljeništva u bruto društvenom proizvodu (BDP) u prosjeku iznosi oko 13 posto, što BiH svrstava na drugo mjesto u Evropi i peto u svijetu.\nU Informaciji je navedeno i da je priliv ovih novčanih pošiljki u posljednjih pet godina za 76 posto veći od neto priliva direktnih stranih investicija.\nBosna i Hercegovina ima brojniju dijasporu u odnosu na broj stanovnika i veći priliv novčanih doznaka u odnosu na BDP od svih zemalja u okruženju, a prema procentu visokobrazovanih iseljenika na drugom je mjestu u regiji, odmah iza Hrvatske.\nMeđunarodne institucije sve veću pažnju pridaju iseljeničkim novčanim pošiljkama i njihovoj ulozi u ekonomskom razvoju i smanjenju siromaštva u zemljama porijekla migranata.\nSvjetska banka, Međunarodna organizacija za migracije i Evropska komisija su na konferenciji 2006. godine ukazale da postoji potreba za istraživanjima o migraciji, posebno iseljeničkim novčanim pošiljkama, te potreba za analizom i evaluacijom uticaja ovih novčanih sredstava na razvoj.\nNa ovoj konferenciji je zaključeno da, iako su iseljeničke novčane pošiljke privatna sredstva, vlade mogu kreirati odgovarajuće finansijsko okruženje kako bi bili smanjeni troškovi slanja novca, umanjeni rizici za migrante, te ohrabreni dalji transferi i novčane pošiljke usmjerene u proizvodne svrhe.\nUsvojivši Informaciju o novčanim pošiljkama bosanskohercegovačkog iseljeništva, Vijeće ministara BiH je na posljednjoj sjednici zadužilo Ministarstvo za ljudska prava i izbjeglice da, u saradnji s predstavnicom međunarodnih institucija (UNDP, IOM, WB), preduzme aktivnosti za izradu studije/istraživanja o pitanju iseljeničkih novčanih pošiljki u BiH i predloži mjere njihovog efikasnog korištenja u razvojne svrhe BiH.\nSarajevo, 19. februara 2009. godine\nMinistar za ljudska prava i izbjeglice BiH dr. Safet Halilović sa saradnicima jučer je poslije podne primio predstavnike šest boračkih udruženja koji su izrazili zabrinutost zbog mogućeg prestanka rada Komisije za imovinske zahtjeve raseljenih osoba i izbjeglica i blokade u rješavanju nekoliko stotina sporova u vezi sa vojnim stanovima.\n“Ministarstvo za ljudska prava i izbjeglice BiH, iako u ovom sluačju nema direktnu nadležnost, smatra da Komisija za imovinske zahtjeve raseljenih osoba i izbjeglica treba nastaviti rad, kako bi svi započeti postupci pred Komisijom i Sudom bili okončani u skladu sa zakonom”, kazao je ministar Halilović.\nPrema riječima ministra Halilovića, ova komisija je formirana na osnovu Sporazuma između BiH, Federacije BiH i Republike Srspke (RS), te je na temelju ovog sporazuma Komisija radila i donosila odgovarajuće odluke.\n“Komisija je potpuno samostalna u donošenju odluka i provođenju svog mandata”, kazao je ministar Halilović.\nMinistarstvo za ljudska prava i izbjeglice će, zajedno sa Udruženjem boraca “Branioci Bosne” Sarajevo, Udruženjem “Branitelji Sarajeva”, Organizacijom porodica šehida i poginulih boraca Općine Centar, Udruženjem ratnih vojnih invalida Centar Sarajevo, Udruženjem boraca odbrambeno-oslobodilačkog rata 1992-1995. i Udruženjem boraca “Patriotska liga” Centar, raditi na zaštiti legitimnih prava ove populacije koja su u nadležnosti Komisije za imovinske zahtjeve raseljenih osoba i izbjeglica, kojoj treba omogućiti da dovrši započeti rad u skladu sa zakonom i preciziranim mandatom, zaključeno je na sastanku.\nSarajevo, 18. februara 2009. godine\nMješovita komisije za provođenje Osnovnog ugovora između BiH i Svete Stolice i Dodatnog protokola na Osnovni ugovor na današnjoj je sjednici utvrdila Program rada za ovu godinu i Poslovnik o radu.\nPrema Programu radu, Mješovita komisija će 2009. godine raspravljati o dopuni postojećih i učestvovati u predlaganju novih zakona.\nRadi se o Zakonu o praznicima (neradni dani za katolike), Zakonu o sigurnosti (nepovredivost mjesta za bogoštovlje i sigurnosnim mjerama u njima), Kaznenom zakonu (sudska istraga protiv crkvene osobe i nepovredivost ispovjedne tajne), Zakonu o prostornom uređenju (gradnja sakralnih objekata), Zakonu o medijima (crkveni mediji i pristup javim medijima) i Zakonu o humanitarnom djelovanju (karitataivne ustanove).\nProgramom rada za 2009. godinu predviđeno je, također, da Mješovita komisija pokrene inicijativu za sklapanje ugovora između BiH i Svete Stolice o dušobrižništvu u oružanim snagama BiH.\nKopredsjedavajući Mješovite komisije ministar za ljudska prava i izbjeglice BiH dr. Safet Halilović i apostolski nuncij u BiH nadbiskup Alessandro D'Errico ocijenili su da su ovo pitanja koja bi mogla biti riješena tokom ove godine, te da će već polovinom marta, na narednoj, trećoj sjednici Komisije početi konkretna realizacija Programa rada.\nSarajevo, 13. februara 2009. godine\nIzvršni direktor Nevladine organizacije altruista za podršku osobama sa umanjenim sposobnostima „Svjetlo“ Haris Čaušević uručio je sinoć ministru za ljudska prava i izbjeglice BiH dr. Safetu Haliloviću Priznanje za poseban doprinos u 2008. godini.\nČaušević je ministra Halilovića i njegove saradnike upoznao o aktivnosti ove organizacije koje su provedene u oblasti edukacije, sporta, kulture, humanitarnog rada i volonterizma, istraživanja i integriranja u društvo.\nO uspjesima koje su postigli, ali i problemima sa kojima se suočavaju ministra Halilovića je upoznalo četvero mladih članova „Svjetla“ Irma, Irna, Emir i Mirsad.\n„Mi bismo željeli više radnih mjesta za osobe sa umanjenim sposobnostima, više prostora za naše aktivnosti, beneficije u korištenju prijevoza i liječenju, veće mogućnosti u školovanju“, kazali su mladi članovi „Svjetla“.\nMinistar Halilović je, zahvaljujući na uručenom priznanju, informirao Čauševića da je Vijeće ministara BiH utvrdilo Prijedlog osnova za pristupanje UN Konvenciji o pravima osoba s invaliditetom i Opcionalnog protokola.\n“Ministarstvo za ljudska prava i izbjeglice, kao predlagač ovog dokumenta, dostavit će Prijedlog osnova Predsjedništvu BiH u daljnju proceduru, a Ministarstvo će, radi implementiranja ove konvencije, uspostaviti Vijeće za osobe s invaliditetom”, kazao je ministar Halilović.\nPrema riječima ministra Halilovića, Generalna skupština UN usvojila je ovu konvenciju s Opcionalnim protokolom 13. decembra 2006. godine radi uspostavljanja međunarodnih standarda u vezi s pravima i slobodama osoba s invaliditetom i stvaranja efektivnijeg mehanizma za nadgledanje njihovih prava.\nSarajevo, 3. februara 2009. godine\nMinistarstvo za ljudska prava i izbjeglice BiH uputilo je Vijeću ministara BiH Osnovu za pristupanje UN Konvenciji o pravima osoba sa invaliditetom i Opcionalnom protokolu, kazao je ministar za ljudska prava i izbjeglice dr. Safet Halilović tokom razgovora sa delegacijom Unije paraplegičara i oboljelih od dječije paralize BiH jučer poslije podne u Sarajevu.\n„Nakon ratifikacije Konvencije i Protokola, Ministarstvo za ljudska prava i izbjeglice će formirati Vijeće za osobe sa invaliditetom, a BiH će biti obavezna izraditi program provedbe ove konvencije“, kazao je ministar Halilović i dodao kako su ova dva dokumenta povezana sa Evropskom revidiranom socijalnom poveljom, što podrazumijeva podizanje standarda zaštite osoba sa invaliditetom.\n„Obaveze BiH, nakon pristupanja Konvenciji i Protokolu, bit će izmjene i dopune zakona koji se odnose na zapošljavanje, socijalnu i zdravstvenu zaštitu, obrazovanje, učešće u javnom i kulturnom životu i dostupnost svih javnih usluga i javnog saobraćaja osobama sa invaliditetom“, kazao je ministar Halilović.\nPredsjednica Upravnog odbora Unije paraplegičara i oboljelih od dječije paralize Elvira Bešlija, njena zamjenica Milena Obradović i član Upravnog odbora doc.dr. Mirsad Muftić u ime oko 2.500 članova Unije iskazali su zadovoljstvo i nadu da će BiH uskoro pristupiti UN Konvenciji o pravima osoba sa invaliditetom, te zatražili podršku Ministarstva u aktivnostima koje im predstoje, posebno u učlanjenju u međunarodne asocijacije.\nSarajevo, 30. januara 2009. godine\nNa prijedlog Ministarstva za ljudska prava i izbjeglice, Vijeće ministara BiH na jučerašnjoj je sjednici utvrdilo Prijedlog Revidirane strategije provođenja Aneksa VII Dejtonskog mirovnog sporazuma, koji će biti upućen Parlamentarnoj skupštini BiH na usvajanje.\nRanijom Strategijom iz 2002. godine postignuti su dobri rezultati na realiziranju određenih strateških ciljeva, a to je pratila i uspostava i uređenje transparentnog sistema koji je postao garant jednakopravnosti u pristupu pravima iz Aneksa VII svih izbjeglica, raseljenih osoba i povratnika.\nU posljednjih dvanaest godina skoro sva zauzeta imovina vraćena je njenim predratnim vlasnicima, od oko 450.000 uništenih stambenih jedinica obnovljeno je 320.000, slobodu kretanja danas uživaju sve osobe, sigurnost povratnika je značajno unaprijeđena.\nMeđutim, osim ovih i drugih rezultata, ostalo je još dosta toga uraditi kako bi svi građani u BiH u potpunosti uživali nesmetan pristup svim pravima koja su definirana u Aneksu VII.\nRadi unapređenja provedbe Aneksa VII, Ministarstvo za ljudska prava i izbjeglice BiH u konsultacijama sa ostalim ključnim akterima, iniciralo je i uradilo reviziju Strategije BiH za provedbu Aneksa VII Dejtonskog mirovnog sporazuma.\n.Rad na reviziji bio je podijeljen u deset oblasti koje se odnose na rekonstrukciju stambenih jedinica povratnika, rekonstrukciju infrastrukture, zatvaranje kolektivnih centara i alternativnog smještaja, dovršetak procesa povrata imovine i stanarskih prava, poboljšanje stanja u oblasti zdravstva, školstva, socijalne zaštite, sigurnosti i deminiranja, rada i upošljavanja, uređenje pitanja naknade štete raseljenih osoba i izbjeglica.\nU izradi revidirane Strategije učestvovalo je oko 70 institucija među kojima ministarstva, upravne organizacije, javna preduzeća, entiteti, kantoni, Brčko Distrikt BiH, ali i veliki broj međunarodnih institucija i organizacija, kao i predstavnici nevladinih organizacija i civilnog društva, ukupno oko 150 osoba.\nMinistarstvo za ljudska prava i izbjeglice će, u roku od tri mjeseca nakon usvajanja dokumenta u Parlamentarnoj skupštini BiH, sačini plan završetka procesa održivog povratka za period 2009 -2014. godina s procjenom neophodnih sredstava za njegovo provođenje, prema usvojenim principima, na području cijele BiH.\nMinistarstvo za ljudska prava i izbjeglice će, također, u saradnji s entitetskim ministarstvima, sačiniti Akcioni plan za korištenje i ostalih prava iz Aneksa VII uključujući prava na kompenzaciju i pravičnu naknadu za uništenu imovinu za period od 2009. do 2014. godine, s procjenom neophodnih sredstava za njegovo provođenje za cijelo područje BiH. Akcioni plan bit će sastavni dio ove strategije.\nOvo ministarstvo će koordinirati i sve ostale potrebne aktivnosti radi provedbe preporuka iz Revidirane Strategije.\nSarajevo, 28. januara 2009. godine\nMinistar za ljudska prava i izbjeglice BiH dr. Safet Halilović i ambasador Velike Britanije u BiH Michael Tatham tokom jučerašnjeg susreta u Sarajevu razgovarali su o trenutnoj političkoj situaciji u BiH i prioritetima u radu Ministarstva.\nAmbasador Tatham je kazao kako njegova zemlja želi u ovoj godini vidjeti napredak u reformskim procesima u BiH koji vode ka članstvu u euroatlantskim asocijacijama.\n„Ovo je godina mogućnosti za BiH i Velika Britanija želi pomoći vašoj zemlji da ubrza reforme koje će je povesti putem integracija u Evropsku uniju i NATO“, kazao je ambasador Tatham.\nMinistar Halilović upoznao je ambasadora Tathama tokom nastupne posjete o prioritetima u radu Ministarstva za ljudska prava i izbjeglice, među kojima je visoko postavljen proces povratka.\n„Osim što je prvorazredno humanitarno pitanje, realizacija Aneksa 7 Dejtonskog sporazuma u narednim godinama značajno bi relaksirala i političku situaciju u BiH“, kazao je ministar Halilović.\nSagovornici su saglasni da je Revidirana Strategija za provedbu Aneksa 7 Dejtonskog sporazuma, kao sveobuhvatan dokument, dobra osnova za realizaciju procesa povratka u svim njegovim segmentima.\nSarajevo, 27. januara 2009. godine\nMinistarstvo za ljudska prava i izbjeglice BiH iznenađeno je presudom Okružnog suda Bijeljina, koji je Fatu Orlović osudio na 30 dana zatvora „zbog ometanja vjerskog obreda, izazivanja nacionalne, rasne i vjerske mržnje i fizičkog napada na sveštenika“.\nMinistarstvo za ljudska prava i izbjeglice BiH traži preispitivanje presude Okružnog suda Bijeljina, te od pravosudnih organa RS zahtijeva okončanje dugogodišnjeg spora o izmještanju pravoslavne crkve iz dvorišta kuće Fate Orlović u Konjević Polju.\nSarajevo, 26. januara 2009. godine\nGeneralna skupština UN je na zasjedanju 1. novembra 2005. godine usvojila Rezoluciju o obilježavanju Međunarodnog dana sjećanja na žrtve holokausta.\nZa datum obilježavanja izabran je 27. januar, dan kada je oslobođen najveći nacistički koncentracioni logor u Drugom svjetskom ratu Aušvic u Poljskoj u kojem je ubijeno više od milion i pol ljudi.\nOkrutnost holokausta nije mimoišla ni nedužne građane BiH. Prema procjenama, samo u Sarajevu u holokaustu je stradalo 9.500 Jevreja, od ukupno 15.000 koliko ih je u to vrijeme živjelo u BiH. Nažalost, ni to nije bila opomena akterima skorašnjih ratnih dešavanja u našoj zemlji kada je, u periodu 1992-1995. godina, na okrutan i zvjerski način stradalo više od 200 hiljada nedužnih bh. građana.\nTragični događaji u posljednjih sedam decenija, prepunih krvoprolića i ratova, koji se pred očima svijeta događaju i danas, potvrda su da snage fašizma i nasilja nisu pobijeđene, te da podsjećanje na holokaust nikada ne smije izgubiti na aktuelnosti.\nPrijelaz iz sjećanja u povijest, koja stalno opominje, obaveza je pojedinaca i svake društvene skupine, ali i svih demokratskih država koje su članice UN da zajedno osiguraju međunarodne mehanizme sprječavanja bilo kojeg oblika kršenja ljudskih prava i stradanja nevinih civila.\nMinistarstvo za ljudska prava i izbjeglice BiH povodom 27. januara - Međunarodnog dana sjećanja na žrtve holokausta želi podsjetiti na teške dane stradanja i patnje jevrejskog naroda širom Evrope, s osnovnim ciljem da nedužne žrtve nikada ne budu zaboravljene.\nZbog činjenice da se u svijetu, nažalost, još vode ratovi u kojima stradaju nevini civili, ukazujemo na potrebu ulaganja dodatnih napora svih progresivnih snaga u svijetu radi uspostavljanja mira, suživota i demokratije kao najvažnijih civilizacijskih vrijednosti i nasljeđa koje trebamo ostaviti budućim generacijama sa osnovnom porukom da koegzistencija među narodima nema alternativu.


Uslovi za gajenje šumske jagode - Agro TV\nPočetna Agro svet Uslovi za gajenje šumske jagode\nNa rast, razvoj i plodonošenje šumske jagode, pored klimatskih i pedoloških uslova, kao i naslednih osobina, presudan uticaj ima primenjena agrotehnika.\nSvetlost značajno utiče na razvoj bokora, prinos i kvalitet plodova, pa je potrebno gajiti je u područjima sa velikim brojem sunčanih dana i prohladnih noći.\nTokom zimskog perioda, zaštićena snežnim pokrivačem, može da podnese i do –35 stepeni, dok u slučaju golomrazice izmrzava na -20. Međutim, pozni prolećni mrazevi mogu oštetiti cvetne pupoljke, otvorene cvetove ili tek zametnute plodove, pa čak i plodove u prvim fazama razvitka.\nNajbolje uspeva na plodnim, rastresitom, propusnom i humusnom zemljištu (sa više od 4% humusa, sa optimalnom pH vrednosti od 5,0 do 6,5).\nBrdsko-planinska područja preko 500 metara nadmorske visine savršeno joj odgovaraju, a najbolje je koristiti otvorene i blago nagnute terene (2-5 stepeni). Da bi poboljšali fizičko-hemijske osobine zemljišta, potrebno je povećati sadržaj humusa, a često i sadržaj važnih elemenata, odnosno fosfora i kalijuma. Količine đubriva zavise od tipa, strukture i plodnosti zemljišta, kao i od rezultata prethodno urađene agrohemijske analize sa preporukom za đubrenje koje se obavlja pre rigolovanja. Optimalni sadržaj humusa (3–4%), lako pristupačnog fosfora P2O5 (8–10 mg/100 g vazdušno suvog zemljišta) i lako pristupačnog kalijuma K2O (18–20 mg/100 g vazdušno suvog zemljišta).\nNajzastupljeniji sistem gajenja šumske jagode je na polietilenskim folijama (PE folije) sa gredicama. Oštećene ili suve listove trebalo bi odstraniti, pregledati korenov vrat i centralni pupoljak, a ukoliko je korenov sistem dobro razvijen pristupiti sadnji. Saditi kad je vreme oblačno, a pripremljeno zemljište umereno vlažno, ručno u prethodno napravljenim otvorima na foliji. Voditi računa da se živići posade na pravoj dubini do nivoa korenovog vrata i da im se žile ravnomerno rasporede u zemljištu, posle toga dobro zaliti.\nLetnja sadnja jagode na gredicama prekrivenim polietilenskom folijom podrazumeva obavezno postavljanje sistema za navodnjavanje „kap po kap˝ i ovo je jedino prihvatljiv sistem navodnjavanja i instalira se ispod folije, pa su gubici vlage skoro zanemarljivi.\nNega jagode gajene na polietilenskoj foliji sastoji se u održavanju zemljišnog prostora između gredica, đubrenju fertigacijom (kroz sistem za navodnjavanje) i dodatnom ishranom preko lišća (folijarno), navodnjavanju, zaštiti od prouzrokovača bolesti i štetočina, uklanjanju korova i starog lišća. Pored redovne obrade zemljišnog prostora između folija, preporučuje se i zastiranje organskim malčevima kao pšenična i ražena slama, seno slabijeg kvaliteta, usitnjena kukuruzovina, pleva, strugotina od četinara ili drugi podesan material, debljine zastiranja oko 5 cm. Tako se sprečava porast korova, stvaranje pokorice na površini i gubitak vlage iz zemljišta isparavanjem, čime se sprečava prljanje i truljenje plodova za vreme padavina.


E-poslovanje - e-Metrics (5) - Merni sistem uspešnosti na Internetu - Dejan Nikolić - E Magazin - Šta kad prodajete skupe stvari?\n- 12 Jun Veštine lične prodaje\n- 19 Jun Veštine prodajnog pregovaranja\n- 26 Jun Veštine prodajne prezentacije\n- 3 Jul Strategija B2B prodaje\n- 10 Jul Prodajni razgovor sa B2B kupcima\n- 17 Jul Veštine naplate podraživanja\nŠta kad prodajete skupe stvari?\nPrilikom RFM analize (tekst u letnjem dvobroju e magazina) posebna pažnja posvećuje se kupcima koji kupuju skupe proizvode. Razlog za to je ne toliko količina novca koju su spremni da potroše, koliko komplikovanost tumačenja njihovog ponašanja na webu\nSama frekvencija, tj. podatak koliko često mušterija dolazi na sajt i kupuje, kao što smo već naveli u prošlom broju, može značiti različite stvari za različite sajtove. Ljudi koji odluče da na Internetu kupe nešto skupo, imaju sasvim različit ritam poseta sajtu od drugih mušterija. Sam proces kupovine je i dalje isti. Nekoliko reakcija na promotivne akcije i reklamnu kampanju vode do određenog broja poseta sajtu koje se na kraju (ne) realizuju u obliku kupovine. Ipak, ako se ovakav uobičajen obrazac pažljivo modelira prema tome šta sajt nudi i kome je namenjen, možemo dobiti jasne indikacije da će uslediti prodaja.\nSa ovakvim znanjem, potpomognuti sa još malo prikupljenih podataka o posetiocima, kompanija može da izgradi aktivan model elektronske trgovine koji predviđa i reaguje na različito ponašanje kupaca, lansira e-mail kampanje, dinamički prilagođava prodavnicu kupcu ili pokreće “živu” silu da pomogne kupcu da se odluči, proizvođači mogu informacije koje dobiju iz procesa da koriste kako bi unapred pripremili distribuciju proizvoda, itd.\nFrekvencija ipak najvažniju ulogu ima u B2B modelima, gde je veza između poslovnih partnera dugoročnijeg karaktera. U slučajevima gde ekstraneti zamenjuju EDI (electronic data interchange) modele komunikacije, obrasci poseta i porudžbina mogu biti jasno uočljivi pošto je web saobraćaj u ovom slučaju sam puls odnosa između kupca i prodavca.\nUkoliko stalna mušterija, koja ima predvidljive obrasce ponašanja na ekstranetu, promeni svoje navike u kretanju i kupovini, to je pouzdan signal da je vreme za ljudsku intervenciju kako bi se povećala ili vratila mogućnost prodaje. Informacije o frekventnosti saobraćaja na sajtu mogu da pruže pouzdan uvid u nezadovoljstvo mušterija, pokaže promenu u ponašanju i karakteru posetioca ili signalizira trenutak kada se može povećati prodaja.\nEDI (Electronic Data Interchange) – proces razmene podataka između poslovnih jedinica kompanije ili više kooperanata\nE-mail kampanja – oblik direktnog marketinga na Internetu gde se putem elektronske pošte prodavac direktno obraća ponudom potencijalnom kupcu. Pročitaj tekst o spamu na str.\nUkoliko stalna mušterija, koja ima predvidljive obrasce ponašanja na ekstranetu, promeni svoje navike u kretanju i kupovini, to je pouzdan signal da je vreme za ljudsku intervenciju kako bi se povećala ili povratila mogućnost prodaje.


Mostar: Ponovno prebrojavanje listića sa pojedinih birališta\nTanjug 22. decembra 2020. 14:46\nMOSTAR – Gradska izborna komisija Grada Mostara počela je ponovno brojanje glasačkih listića sa pojedinih biračkih mesta na lokalnim izborima koji su nakon 12 godina održani u nedelju, 20. decembra.\nPrebrojavanje se održava u prostorijama Ekonomske škole nakon što je CIK jednoglasno doneo odluku da se ponovo broje listići sa više od 70 od ukupno 150 biračkih mesta, iako nisu ni prvi put prebrojani, preneo je portal Klix.ba.\nPredsednik Gradske izborne komisije Hilmo Džidelija kaže da se radi samo o tehničkim ispravkama te da ovaj proces neće uticati na rezultate izbora.\nOn je pojasnio kako se dogodilo da su pojedini kandidati imali više glasova nego politički subjekti kojima pripadaju te da se uočeni problemi u Mostaru ne bi ni primetili 15. novembra kada su izbori bili održani u ostalim opštinama i gradovima.\nCIK je pozvao Gradsku izbornu komisiju u Mostaru da rasporedi nove članove izbornih komisija kako bi brojali listiće na mestima gde se sumnja u nepravilnosti.\nGrađani Mostara glasali su na 150 biračkih mesta i proces glasanja pratilo je 1.717 posmatrača, što znači da je svako biračko mesto bilo pod nadzorom 12 posmatrača, podseća Klix.ba.\nProblemi na biralištima su se pojavili odmah pri otvaranju kada pojedini posmatrači nisu mogli da pristupe biralištima, nakon čega je intervenisala Gradska izborna komisija.


Adobe Systems Incorporated je prijatelj svojih potrošača i pouzdan partner\nŠta je Adobe Systems?\nAdobe Systems Incorporated je američka softverska kompanija sa sedištem u San Joseu, (Kalifornija, Sjedinjene Američke Države).\nKompanija Adobe osnovana je u decembru, 1982. od strane John Warnocka i Charlesa Geschkea, koji su osnovali vlastitu kompaniju nakon napuštanja Xerox PARC-a sa prvenstvenim ciljem da razviju i prodaju svoj računarski jezik za opis stranice PostScript. Već 1985 godine kompanija Apple Computer je licencirala njihov programski jezik PostScript za upotrebu u svojim verzijama laserskih štampača, što je dovelo do prave revolucije računarskog izdavaštva i neverovatno brzog rasta kompanije Adobe.\nOva kompanija je kroz svoju istoriju bila fokusirana na razvoju multimedija (Multimedija obuhvata kombinaciju teksta, zvuka, fotografija, animacija, video i interaktivnih formi sadržaja) a u poslednje vreme je više okrenuta razvoju softvera za Internet aplikacije. Internet ili Web aplikacija je program, kao i svaki drugi koji imate na računaru. Osnovna razlika između web aplikacije i one koju koristite na računaru je u tome što se web aplikacija izvršava na udaljenom računaru. Ova razlika je veoma bitna, jer dok programu koji se izvršava samo na Vašem računaru pristupate, uglavnom, samo Vi ili u slučaju da je umrežen i računari iz Vaše lokalne mreže, web aplikacijama mogu pristupati svi računari koji su priključeni na Internet.\nMislim da su svi koji koriste kompjuter svesni da se rad na kompjuterima kreće u tom pravcu i da je ova kompanija zauzela dobar kurs i lidersku poziciju što garantuje da će još dugo poslovati i biti na tržištu.\nOsim što imate sigurnost da će ova kompanija još dugo dobro poslovati, razvijati dalje svoje tehnologije imate i sigurnost u izvanrednu podršku koju ova kompanija pruža svojim potrošačima odnosno korisnicima. Ovo vam kažem iz ličnog iskustva, na Adobe Forums koji je jedan vid podrške sam postavio pitanje zbog čega većina fontova (garnitura) slova ne sadrže slova š, đ, č, ć, ž. Odmah su reagovali, proverili i dobio sam odgovor da će u svim sledećim realizacijama njihovih softvera biti uključena ova slova i dostupna u svim fontovima koji dolaze sa Adobe proizvodima. Kao kupac Adobe proizvoda možete biti sigurni da ćete dobiti tehničku i svaku drugu pomoć i podršku u vezi njihovih proizvoda. Toplo vam preporučujem ovu kompaniju i sve njene proizvode kojih ima dosta i siguran sam da će svako naći bar jedan koji mu je potreban, Adobe je dobar izbor i partner za budućnost.\nOvde je Products sekcija Adobe sajta i možete pogledati kompletnu listu njihovoh proizvoda http://www.adobe.com/products/\nAdobe specijalni popusti i ponude.\nZbog čega da kupim i registrujem originalni Adobe proizvod?\nОзнаке: Šta je Adobe Systems?


Konfuzija u Briselu: Da li Mogerinijeva menja format dijaloga - 08.01.2019, Sputnik Srbija\nČinjenica da je Federika Mogerini, kao personifikacija EU, uopšte primila novi pregovarački tim Kosova, samo je odraz nesamostalnosti same Unije. S druge... 08.01.2019, Sputnik Srbija\nanalize i mišljenja, politika, vesti, svet, srbija, branko radun\n21:10 08.01.2019 (Osveženo: 14:51 30.08.2021)\n© AFP 2022 / FREDERICK FLORINFederika Mogerini\n31 Decembar 2018, 11:31\nPregovarački tim, koji je 15. decembra formirala kosovska skupština, sastao se sa visokom predstavnicom EU Federikom Mogerini u Briselu, gde je stigao pravo iz Tirane. Sudeći po fotografijama, sastanak je protekao vrlo lepo, a Fatmir Ljimaj i Špend Ahmeti koji rukovode novoformiranom pregovaračkom timom izjavili su da će Kosovo u pregovorima ubuduće predstavljati tim, a ne pojedinac. Podsetimo, Mogerinijeva je više puta istakla da se pregovori Beograda i Prištine nastavljaju u starom formatu i sa starim pregovaračima Hašimom Tačijem i Aleksandrom Vučićem.\nPolitički analitičar Branko Radun kaže da je teško naći odgovor na sva ova pitanja jer ih pre svega ne zna ni sama Evropska unija. Što se tiče Albanaca, njegovo mišljenje je da je na sceni sukob dve politike od kojih jedna ima podršku Vašingtona — Tačijeva politika, a druga koju predstavlja Haradinaj — Britanije i Nemačke. Upravo zbog toga teško je precizno odgovoriti sa kim Beograd pregovara.\n„Postoji podela i u Vašingtonu, i na Kosovu. Dakle, dve struje koje se prelamaju od vrha ka dole. Jedna struja ne želi dogovor, već želi da Srbija prihvati Kosovo kao nezavisnu državu, dok druga smatra da treba da dođe do nekog dogovora. To ne znači da ove dve struje u Vašingtonu neće napraviti neki dil, ali u ovom momentu ne deluje da imaju jednu politiku“, dodaje Radun.\nPriština najavljuje nove pregovore sa Beogradom: U januaru, uz učešće Amerike\n20 Decembar 2018, 12:09\n„Britanija i Nemačka ne žele izbalansirano rešenje. Oni kažu da je Kosovo nezavisno i da podele ni korekcije nema i do viđenja. U Tirani idu tom drugom linijom koja nema mnogo veze sa Evropskom unijom. Ali to samo pokazuje da je EU nemoćna da bilo šta uradi bez podrške iz Londona ili Vašingtona“, objašnjava naš sagovornik.\n„Da li je to sada put ka nekom kompromisu — da budu i jedni i drugi uključeni u razgovore (i Tači i tim)… Ali to što ih je primila pokazuje da iza tog tima stoje neki moćni krugovi iz Vašingtona i Londona. Ali izjave da se format ne menja očito zavise od toga ko ih pritisne, i naravno da onda njihove izjave deluju šizofreno“," naglašava naš sagovornik.


Nikola Selaković: Bivša vlast urnisala Pančevo, drago mi je što se grad sada ovako razvio - Radio televizija Pančevo\n28. maja 2020. 28. maja 2020. 0491\nPančevci će sigurno prepoznati šta je vrednost i koliko toga je urađeno u proteklih četiri godine ocenio je Nikola Selaković, gostujući na RTV Pančevo. On je naglasio da je politika mržnje Đilasa, Obradovića i Jeremića upropastila Pančevo, ugasila desetine preduzeća i na birou ostavila hiljade građana.\nČlan Predsedništva SNS i generalni sekretar predsednika Srbije Nikola Selaković, ocenio je gostujući u emisiji “Intervju”, da je bivša vlast potpuno upropastila Pančevo, grad koji je po njegovim rečima bio gigant ne u Srbiji, nego u bivšoj Jugoslaviji.\nSelaković je rekao da je lokalna vlast u proteklih četiri godine dosta uradila, što pokazuje činjenica da je severna zona puna, da će se 85 km kanalizacije, zatim desetine kilometara lokalnih puteva i što će se Pančevci spustiti na reke.\n“Pančevo može da bude primer drugim gradovima kada je u pitanju javno privatno partnerstvo, odnosno kako se sprovodi. Sve se može, nema nerešivih problema, samo mora da se radi” poručio je Nikola Selaković.\nDejan Tomašević: Usmeriti decu na sport, učite ih da neguju prave vrednosti\nZorana Stekovic 22. februara 2020. 23. februara 2020.


Pobeda katalonskih secesionista | EurActiv Srbija\nPobeda katalonskih secesionista\nObjavljeno : 22.12.2017.\t Tweet\nPartije koje se zalažu za otcepljenje Katalonije od Španije osvojile su na vanrednim izborima većinu u katalonskom parlamentu dobiviši time novi zamah u političkoj borbi za nezavisnost. Pojedinačni pobednik je stranka unionista dok je najveći gubitnik izbora konzervativna partija španskog premijera.\nNa osnovu 99,8% prebrojanih glasova, tri stranke koje se zalažu za nezavisnost Katalonije na izborima su osvojile 70 mesta u parlamentu Katalonije sa ukupno 135 mesta. Izlaznost je bila rekordna - na birališta je izašlo gotovo 82% od 5,5 miliona birača.\nIpak, pobeda separatista nije izrazita. Naime, oni su izgubili podršku u odnosu na prethodne izbore 2015. a partija koja zagovara jedinstvo Španije prvi put je postala pojedinačno najjača u parlamentu Katalonije.\nRezultat izbora održanih 21. decembra zapravo je otvorio više pitanja nego što je dao odgovora na pitanje šta sledi u Kataloniji gde je dugotrajna borba za nezavisnost eskalirala sukobom sa španskom vladom pre dva meseca, posle referenduma i proglašenja nezavisnosti.\nTaj rezultat takođe je problem za španskog premijera Marijana Rahoja koji je raspustio katalonsku vladu i raspisao prevremene izbore u nadi da će separatiste oterati s vlasti, navodi se u analizi agencije AP.\nUmesto toga, rezultat glasanja favorizuje bivšeg katalonskog lidera Karlesa Pućdemona koji je kampanju vodio iz egzila u Briselu jer se protiv njega u Španiji vodi istraga. On je optužen za pobunu, za šta sledi višegodišnja zatvorska kazna.\nPućdemon, koji je osvojio više glasova od drugih kandidata iz redova secesionista, pozdravio je iz Brisela pobedu partija koje se zalažu za nezavisnost autonomnog španskog regiona naglašavajući da je to "rezultat koji niko ne može da ospori".\nŠpanski premijer je izgubio plebiscit koji je želeo, poručio je Pućdemon, koji je činjenicu da su partije koje su za nezavisnost dobile većinu u regionalnom parlamentu ocenio kao "šamar" onima koji joj se protive.\n"Želim da čestitam katalonskom narodu na tome što je svetu dao lekciju … lekciju o građanstvu i demokratiji", rekao je Pućdemon.\nDrugi veliki pobednik izbora je liderka partije Građani (Ciutadans) Ines Arimadas. Njena partija, koja je za jedinstvo Španije, osvojila je 25% glasova, odnosno 37 mesta, i biće pojedinačno najveća stranka u parlamentu.\n"Prosecesionističke stranke više nikada neće moći da tvrde da govore u ime svih u Kataloniji", istakla je Arimadas i obećala da će njena partija nastaviti da se suprostavlja separatistima. "Nastavićemo da se borimo za mirnu koegzistenciju, zdrav razum i Kataloniju za sve Katalonce", rekla je liderka unionista.\nOcenjuje se da je spektakularnom jačanju unionista doprineo "transfer" glasova Rahojeve konzervativne Narodne partije koja je naveći gubitnik izbora - dobila je samo tri mesta u parlamentu prema 11 u 2015.\nPartije za nezavisnost - Pućdemonova koalicija Zajedno za Kataloniju, Republikanska levica Katalonije (ERC) i mala antikapitalistička stranka Kandidatura narodnog jedinstva (CUP), zajedno imaju 70 mesta u parlamentu, dva više od potrebne većne ali dva manje nego u prethodnom parlamentu. Te tri grupe su osvojile 48% glasova.\n"Izbori su malo toga rešili", kaže stručnjak za katalonsku istoriju sa Univerziteta Kardif Endrju Dauling. "Zagovornici nezavisnosti su pobedili ali slično kao 2015. godine - većina mesta u parlamentu ali ne i glasova", dodao je Dauling, preneo je AP.\nInače, nedelje kampanje nisu donele debate o regionalnoj politici i pitanjima poput obrazovanja, sve veće nejednakosti i nezaposlenosti već je u središtu bilo nedavno proglašenje nezavisnosti koje je uvuklo u Španiju u najtežu krizu za mnogo godina.\nNezavisnost Katalonije nema podršku u drugim delovima Španije, takođe ni u EU.\nIshod političke borbe je ključan za region koji daje 19% bruto domaćeg proizvoda (BDP) Španije a prva posledica katalonske borbe za nezavisnost je usporavanje ekonomskih aktivnosti cele zemlje.\nCentralna banka Španije je smanjila procene rasta BDP u 2018. i 2019. za jedan procentni poen, na 2,4 odnosno 2,1%, navodeći kao razlog situaciju u Kataloniji.\nEvropska unija saopštila je da "neće promeniti" stav o Kataloniji posle izbora na kojima su stranke koje se zalažu za nezavisnost osvojile većinu u regionalnom parlamentu, izjavio je 22. decembra portparol Evropske komisije Aleksander Vinterštajn.\n: Katalonija izlazi na ključne izbore\n: Katalonski separatisti osporavaju španske sudove


“Nagrada za doprinos svetskom miru putem prava” za 2018. dodeljena sudiji Kristini van den Vajngart | Specijalizovana veća i Specijalizovano tužilaštvo Kosova\n“Nagrada za doprinos svetskom miru putem prava” za 2018. dodeljena sudiji Kristini van den Vajngart\n16 okt 2018 Vesti\nSudija Kristina van den Vajngart, koja je sudija na listi međunarodnih sudija Specijalizovanih veća Kosova, primila je “Nagradu za doprinos svetskom miru putem prava” za 2018. koju joj je dodelio Pravni institut Vitni R. Haris (Whitney R. Harris) pri Pravnom fakultetu Univerziteta Vašington u Sent Luisu. Nagrada se dodeljuje od 2006. istaknutim pravnim stručnjacima koji su svojim akademskim radom i sudskom praksom pospešili vladavinu prava i time doprineli miru u svetu.\nSudiji van den Vajngart ova nagrada je dodeljena za izuzetan doprinos radu Međunarodnog krivičnog suda od 2009. kao i za njen rad na Međunarodnom krivičnom sudu za bivšu Jugoslaviju i Međunarodnom sudu pravde.\nPredsednica Specijalizovanih veća, sudija Ekaterina Trendafilova, dala je sledeću izjavu: “I kao sudija na različitim sudovima i kao renomirani naučni radnik, sudija van den Vajngart je uvek bila neumorni zagovornik vladavine prava i unapređenja međunarodnog prava. Ova nagrada je odraz njene beskompromisne predanosti miru u svetu i još jedno priznanje visokog kalibra sudija uvrštenih u listu sudija Specijalizovanih veća Kosova.“


SARAJEVOGAS ZVANIČNO POTVRDIO: U PETAK PREKID DOTOKA GASA | Hayat.ba\nSARAJEVOGAS ZVANIČNO POTVRDIO: U PETAK PREKID DOTOKA GASA\nKJKP Sarajevogas najavio je za petak prekid dotoka gasa, u trajanju od 24 sata. U dopisu koji su dobili od dobavljača, "BH Gasa", navodi se da će do prekida doći zbog planirane sanacije oštećenja na dionici gasovoda Šepak- Zvornik.\nU skladu sa zahtjevom dobavljača, KJKP “Sarajevogas” d.o.o Sarajevo će, 04.02/05.02.2021.godine od ponoći, izvršiti prekid isporuke gasa svim potrošačima koji imaju mogućnost korištenja alternativnog goriva. Na taj način bit će stvoreni uslovi da individualni potrošači/domaćinstva i svi drugi koji nemaju mogućnost korištenja alternativnog goriva i dalje imaju nesmetanu isporuku prirodnog gasa – navodi se.\n“Sarajevogas“ posjeduje definisane procedure postupaka u takvoj situaciji i u toku je finalizacija plana rada ekipa na terenu, prilagođena novim uslovima isporuke prirodnog gasa – ističe u saopćenju KJKP Sarajevogas.


Politika | Page 309\nPIK : ŠTO HITNIJE FORMIRATI SAVJET MINISTARA\nčetvrtak, 07 jul 2011 17:16\nSARAJEVO, 7. JULA (SRNA) - Upravni odbor Savjeta za provođenje mira (PIK) pozvao je političare u BiH na što hitnije formiranje Savjeta ministara BiH i na dvodnevnoj sjednici nije dao visokom predstavniku Valentinu Incku signal da se međunarodna zajednica uplete u formiranje vlasti na nivou BiH.\nVisoki predstavnik je danas na konferenciji za novinare, predstavljajući zaključke PIK-a, istakao da je zasjedanje bilo okrenuto ka budućnosti, odnosno izazovima sa kojima se BiH suočava u drugoj polovini 2011. godine.\n"PIK je utvrdio tri prioriteta u narednom periodu. Prvi je očigledan, i to je formiranje Savjeta ministara BiH. Drugi je prestanak osporavanja Dejtonskog sporazuma, a treći da se u BiH iskoristi prilika koju pruža ojačano prisustvo EU", rekao je Incko.\nIncko je naglasio da je PIK pozvao političke lidere na konstruktivni dijalog kako bi se otvorio put ka formiranju Savjeta minsitara BiH i pokazala odgovorna politika.\nVisoki predstavnik i njegov prvi zamjenik Roderik Mur potvrdili su da je Rusija izdvojila mišljenje u kominikeu, u dijelu koji se odnosi na osudu zaključaka Narodne skupštine RS od 13. aprila, koji su za ostale članove PIK-a neprihvatljivi i predstavljaju najveće osporavanje Dejtona od kada je potpisan.\n"Trenutna kriza je neutralisana. PIK je, međutim, istakao da zaključci Narodne skupštine RS doneseni 13. aprila ne oslobađaju vlasti tog entita obaveza u skladu sa Dejtonom, naročito u smislu aneksa 10 i četiri, odnosno ovlaštenja visokog predstavnika i Ustava", rekao je Incko.\nOn je napomenuo da je PIK konstatovao da od prethodne sjednice nije učinjeno ništa na ispunjavanju "pet plus dva" uslova i cilja za tranziciju OHR-a.\n"PIK je dao do znanja da politička situacija nije samo zamrznuta, već da su stvari ozbiljnije od nedostatka napretka. Situacija se u nekim oblastima pogoršava i stranački lideri to moraju shavatiti jer BiH ide unazad, a ostale zemlje u regionu se kreću naprijed, poput Hrvatske koja je dobila odluku da postane članica EU. Sličan napredak u narednim izvještajima o napretku očekujemo za Srbiju i Crnu Goru", rekao je Incko.\nOn je dodao da su politički direktori pozdravili imenovanje Pitera Sorensena na funkciju specijalnog predstavnika EU.\n"Uvjeren sam da ćemo Sorensen i ja izgraditi efikasan partnerski odnos koji će nam pomoći da sa novom energijom rješavamo probleme sa kojim se BiH suočava", rekao je Incko.\nPrema njegovim riječima, PIK je naglasio da uloga visokog predtavnika po Dejtonskom sporazumu ostaje nepromijenjena i da će visoki predstavnik nastaviti sa obavljanjem svog punog mandata.\nVisoki predstavnik je napomenuo da je konferencija za novinare nakon sjednice PIK-a kasnila zbog promocije brošure u okviru projketa "Generacija BiH za Evropu". Incko je rekao da je ta današnja prezentacija ujedno i njegov posljednji projekat koji je obavio u svojstvu specijalnog predstavnika EU.\nUPRAVNI ODBOR DANAS SA PARLAMENTARCIMA\nčetvrtak, 07 jul 2011 07:55\nSARAJEVO, 7. JULA (SRNA) - Upravni odbor Savjeta za provođenje mira u BiH (PIK) danas će u Sarajevu razgovarati sa predsjedavajućim i zamjenicima predsjedavajućih oba doma Parlamentarne skupštine BiH.\nPIK je juče počeo dvodnevni sastanak o glavnim izazovima sa kojima će se BiH suočiti u drugoj polovini ove godine, uz poseban osvrt na formiranje vlasti na državnom nivou.\nDnevnim redom sastanka na nivou političkih direktora predviđena je i rasprava o trenutnoj političkoj situaciji, napretku u reformama neophodnim za evropske i evroatlantske integracije, izazovima na putu punog provođenja Dejtonskog sporazuma, jačanju prisustva EU u BiH, kao i napretku na programu "pet plus dva", koji je utvrdio PIK u februaru 2008. godine, saopšteno je iz OHR-a.\nSastanak je juče počeo u zgradi OHR-a, a konferencija za novinare visokog predstavnika u BiH Valentina Incka zakazana je za danas u 14.00 časova, nakon završetka skupa.\nSastanak sa predsjedavajućim i zamjenicima predsjedavajućih oba doma Parlamentarne skupštine BiH počeće u 9.00 časova u zgradi zajedničkih institucija BiH.\nUpravni odbor PIK-a visokom predstavniku daje političke smjernice, a svaka tri mjeseca sastaje se na nivou političkih direktora.\nČlanice Upravnog odbora su Kanada, Francuska, Njemačka, Italija, Japan, Rusija, Velika Britanija, SAD, Predsjedništvo EU, Evropska komisija, i Organizacija islamske konferencije, koju predstavlja Turska. /kraj/ob\nTADIĆ STIGAO U SARAJEVO\nsreda, 06 jul 2011 09:38\nSARAJEVO, 6. JULA /SRNA/ - Predsjednik Srbije Boris Tadić doputovao je danas u Sarajevo u jednodnevnu posjetu BiH, a na aerodromu ga je dočekao ministar inostranih poslova BiH Sven Alkalaj.\nDobrodošlicu Tadiću, koji je stigao u 10.00 časova, poželjeli su i srpski ambasador u BiH Ninoslav Stojadinović i ambasador BiH u Srbiji Boris Arnaut, te gradonačelnik Sarajeva Alija Behmen.\nTokom svečanog dočeka Tadića na aerodromskoj pisti bio je postrojen počasni vod Oružanih snaga BiH.\nPrema predviđenom protokolu, Tadić odlazi u rezidenciju "Konak", gdje će biti priređena ceremonija svečanog dočeka sa vojnim počastima, nakon čega slijedi sastanak sa članovima Predsjedništva BiH.\nPotom je planiran susret delegacija BiH i Srbije, nakon čega će u 12.15 časova biti održana konferencija za novinare.\nTadić će u odvojenim susretima tokom poslijepodneva razgovarati sa članovima Kolegijuma oba doma Parlamentarne skupštine BiH, te predsjedavajućim Savjeta ministara BiH Nikolom Špirićem.\nPredsjednik Evropskog pokreta u BiH Predrag Praštalo uručiće danas u Sarajevu Tadiću orden ovog pokreta, najviše priznanje organizacije.\nOsim Tadića, orden Evropskog pokreta za pomirenje naroda i promociju regionalnog partnerstva u procesu evropskih integracija ove godine dobili su ipredsjedavajući Predsjedništva BiH Nebojša Radmanović, hrvatski predsjednik Ivo Josipović i predsjednik Crne Gore Filip Vujanović.\nOvo je druga zvanična posjeta Tadića BiH. Prethodno je Tadić posjetio BiH 29. juna 2006. godine.\nIZETBEGOVIĆ : TADIĆ JE DOBRODOŠAO U SARAJEVO\nutorak, 05 jul 2011 16:09\nSARAJEVO, 5. JULA /SRNA/ - Član Predsjedništva BiH Bakir Izetbegović izjavio je danas da predsjednik Srbije Boris Tadić treba da dođe u Sarajevo i da je dobrodošao, jer su takvi susreti protrebni za popravljanje odnosa dvije zemlje.\n"BiH ima najveću robnu razmjenu, globalno, sa Srbijom. U BiH živi više od milion Srba, a u Srbiji više od 300 000 Bošnjaka i imamo sve razloge da popravimo odnose a to se ne može učiniti bez razgovora", rekao je Izetbegović novinarima.\n"Ujutro ćemo predsjedavajući Radmanović, Komšić i ja još jednom definitivno dogovoriti teme sastanka sa predsjednikom Srbije. U ovom regionu je potrebno više sastanaka i razgovara", rekao je Izetbegović.\n"Tadić je, kada smo bili u Karađorđevu, izrazio želju da se pitanja poput hapšenja Jovana Divjaka, Ejupa Ganića i Božidara Vučurevića definitivno riješe. To će biti, takođe, jedna od tema sutrašnjeg susreta", dodao je Izetbegović.\nGovoreći o izjavi predsjednika RS Milorada Dodika da "Sarajevo nema pravo da se busa u prsa antifašizmom" s obzirom da je Alija Izetbegović bio u "Handžar diviziji", Bakir Izetbegović je rekao da je njegov otac za vrijeme Drugog svjetskog rata "služio jedino partizansku vojsku".\n"Ja nosim ime po čovjeku koji je bio u partizanima i koji je ubijen u Jasenovcu", rekao je Izetbegović i dodao da je "vrijeme da se u BiH počne baviti pravim pitanjima i da se prestane sa političkim prepucavanjima".\nDANAS O AKTIMA SA OSME SJEDNICE PARLAMENTA\nutorak, 05 jul 2011 08:06\nBANjALUKA, 5. JULA (SRNA) - Klub Srba u Vijeću naroda Republike Srpske razmatraće danas akte koje je Narodna skupština Srpske usvojila na osmoj sjednici, među kojima je Konsolidovani izvještaj o izvršenju budžeta Republike za prošlu godinu.\nNa sjednici će biti razmatran Konsolidovani izvještaj o investiranju javnih prihoda za prošlu godinu i Izvještaj o stanju u bankarskom sistemu Srpske za 2010. godinu, saopšteno je iz Kluba Srba u Vijeću naroda.\nDelegati će razmatrati i Izvještaj o stanju u sektoru osiguranja za prošlu godinu, kao i Izvještaj Komiteta za koordinaciju nadzora finansijskog sektora Srpske za prošlu godinu.\nKlub Srba će raspravljati i o materijalima za petu sjednicu Vijeća naroda.\nPočetak sjednice zakazan je za 11.00 časova. /kraj/bon/sp\nPLATFORMAŠI TRAŽE INTERVENCIJU OHR-a\nponedeljak, 04 jul 2011 08:02\nSARAJEVO, 4. JULA (SRNA) - Ukoliko u narednih sedam dana ne bude postignut kompromis između parlamentarnih stranaka u vezi sa predsjedavajućim Savjeta ministara, SDA, SDP, NSRB i HSP će se pismeno obratiti visokom predstavniku u BiH Valentinu Incku kako bi se OHR uključio u rješavanje ovog pitanja.\n"Ako se desi da izostane dogovor, a kandidat platforme Slavo Kukić u drugom krugu glasanja bude osporen, ni mi nećemo podržati Borjanu Krišto, niti bilo koga drugog za predsjedavajućeg Savjeta ministara", rekao je za "Oslobođenje" zamjenik predsjednika SDA Asim Sarajlić.\nOn smatra da je u slučaju insistiranja dva HDZ-a i SNSD-a da kandidat za predsjedavajućeg Savjeta ministara bude isključivo Borjana Krišto logično rješenje da OHR postupi kao u slučaju Vlade Federacije BiH.\nZamjenik predsjedavajućeg Kluba poslanika SNSD-a u parlamentu BiH Lazar Prodanović izjavio je da stavovi stranaka iz Republike Srpske kada je u pitanju Kukićevo potvrđivanje neće biti promijenjene i da je ulazak u proceduru predlaganja i imenovanja predsjedavajućeg Savjeta ministara bez formirane parlamentarne većine čista utopija.\nVisoki predstavnik u BiH Valentin Incko rekao je za "Politiku" da se međunarodna zajednica neće uplitati u formiranje vlasti u BiH. /kraj/ss/mđ\nMOGUĆA SARADNJA SNSD-a SA JEDINSTVENOM RUSIJOM\nDODIK: USTANAK SE DESIO NA KOZARI, A NE U SARAJEVU\nStrana 232 od 295